Саҳнадаги «томоша» ва кесилган чўнтаклар ёхуд...\n26.04.2020 19:13 0 3641\n«Алдагани бола яхши» дейди халқимиз. Болани овутиш учун унга ниманидир берамиз ва ўзимиз тинчгина ишимизни қиламиз. Бу жуда оддий арифметик ва механик мантиқдан тузилган бўлса ҳам, самарали ҳисобланади. Бугун эса негадир бу ҳолат сиёсатга кўчгандек. Бир томонда сунъий муаммо яратилади-да, бошқа томондан ишини бажаришади. Ҳаммаси оддий, чалғитиш усули. Ўғри, чўнтаккесарларда шундай ибора бор экан: «Томоша пайти – иш пайти». Биз ниманидир томоша қиляпмиз, ким ишлаяпти? Бугунги мақоламиз саҳнадаги томоша, кесилаётган чўнтаклар ва ҳоказолар ҳақида бўлади.\nАзиз ўқувчи, бу сафар ҳам мақоламизни тождор вирусга тақаётганимизга хафа бўлманг, ахир биз айтмоқчи бўлган томоша ҳам айнан шу вирус-ку.\nҚадим замонларда бирор жангда ғалаба қозониш учун моҳир саркардалар чалғитиш усулини қўллашган. Бир гуруҳ чалғитиб душманни олиб кетади, бошқаси шаҳарни босиб олади. Инсоният эътибори бир нарсага қаратилиб қолиши яна эски найрангнинг ўйинга қўшилганини англатмасмикан.\nБиз коронавирус билан чалғиганингизда, Трамп Яқин Шарқда нима қилаётган бўлса? Путин-чи? Шимолий кореялик лидер жим ўтирибдимикан? (Ҳа, айтганча, уни касал бўлиб қолган деган гаплар чиққан? Энди бу бошқа мавзу, балки кейинги мақолаларимизда шу ҳақида гаплашармиз?)\nХуллас, «Томоша пайти – иш пайти».\nАҚШ президенти бунгача ҳам чалғитиш усулидан кўп фойдаланган. Масалан, Суриядан қўшинларнинг олиб чиқилиши, ортидан Бағдодийнинг ўлдирилиши жуда кутилмаган бўлган эди. Ўша пайтда катта саҳнада Туркия эмасмиди? Ким ҳам турклар жанг қилиб ўтирган бир пайтда Трамнинг ИШИД етакчисига нисбатан ҳарбий операцияни бошқараётганидан шубҳаланарди. Ҳеч ким.\nАҚШда коронавирус бўйича фавқулодда ҳолат жорий этилгач, тўсатдан Ироқдан ҳам армия олиб чиқила бошланди. Бирлашган Араб Амирликлари билан янги келишув, Афғонистонга берилажак ёрдамнинг қисқариши ва ҳоказолар кенг жамоатчиликнинг эътиборидан қолиб кетди. Чунки ҳамма саҳнадаги «томоша»гагина эътибор қаратишган, ҳаммага жон ширин дегандек…\nАмериканинг энг машҳур журналисти Трампнинг ҳаракатларидан шубҳаланаётганини яшириб ўтирмади: «Трамп Яқин Шарқда нима қилаётганини биласизми?» деди у бир мақоласида. Америка халқи учун гарчи бу гапни айтиш осондек бўлса ҳам, карантин даврида ҳукумат раҳбарининг мавқеси ошиши кўпчиликни жим туришга чорлаши сир эмас. Машҳур журналист Роберт Фискга кўра, Пентагон БАА ҳарбийлари билан, қўшма машқ ўтказган. Аслини олсак, бу жуда-жуда ғалати, чунки ҳамма давлатлар COVID-19 билан фаол курашаётганда, бундай катта қўшма лойиҳаларнинг ўтказилишини қандай тушунтириш мумкин. Бу ҳар ҳолда карантиндаги зерикиш оқибати бўлмаса керак, а лаббай нима дейсиз?\nМинтақанинг «каттаси» Эрон десак адашмаймиз. Эронлик денгизчилар АҚШ ҳарбий денгиз кучлари гуруҳининг «USS Bataan» десант кемаси бошчилигида Ҳормуз бўғози орқали ўтишини тасвирга олишди. Тезда турк нашрлари ҳам бу ҳақида хабар берди. АҚШ биринчи денгиз экспедицион кучларининг бригада генерали Томас Саваж эронликлар АҚШнинг ҳаракатларига шубҳа билан қарашига қарата шундай деди: «Провокацион ҳаракат (ғазаб ёки бошқа кучли реакция, айниқса атайлаб)? Билмадим. Биз минтақадаги барқарорлик ҳақида ўйлаймиз. Агар улар буни провокацион деб билишса, бу уларга боғлиқ. Бу биз учун оддий машқдир». Хуллас, бир устозим айтгандек, «том бошида бўғирсоқ, ҳамма … , ўзим соғ» бўлиб қолди бу ёғи. Кимдир балки бу провокцион ҳаракат эмаслигига ишонар, аммо АҚШнинг сиёсий характеридан келиб чиқсак, бунга ишониш қийин.\nҚўшма Штатларнинг тарқатган баъзи видеолавҳаларига қараб, «минтақада барқарорлик» ўрнатиш учун масжид ва тор кўчалар билан тўлдирилган кенг миқёсли парадлар «одатий машқ» эканлигига ишонгингиз келади-ю, ишонолмайсиз. Эсласангиз керак, Эроннинг марҳум генерали Сулаймонийнинг АҚШ ҳарбийларининг чиқиб кетаётган жойида ўлдирилгани. Бу пайтда ҳам кимдир АҚШнинг минтақадан чиқиб кетганига ишонган-у, аммо «ишончи пучга чиққан» бўлса ажабмас.\nАйни машқлар айнан БАА билан ўтказилиши эса ундан ҳам қизиқ эмасми? Шунча иттифоқчи давлатлари турганда нега айнан Амирликлар билан қўшма лойиҳа ўтказилиши керак? Балки бу БАА қўшинлари тўрт йил давомида Эрон тарафдори бўлган ҳутийларга қарши курашиб келганлиги билан боғлиқдир? Эҳтимол, «душманимнинг душмани дўстим» иборасига амал қилингандир, нима дейсизлар? Бошқа нуқтаи назардан, ташқи дунё билан «жуда кам алоқа»да бўлаётган Трамп яна «минтақадаги» ўз иттифоқчиларини «сарагини саракка, пучагини пучакка» ажратишни бошладимикан? Дунёнинг аксар давлатлари иқтисодий инқироз остонасида турган бир пайтда АҚШ Давлат котиби Майк Помпео кутилмаганда Афғонистонга ёрдам учун 1 миллиард долларни қисқартиражагини эълон қилгани ҳам шунга ўхшаш бир ҳодисамикан ёки йўқ?\n1814 йилда Наполеон таслим этилгач, Вена конгресси бўлиб ўтган. Бу конгрессда қатнашган давлатлар, жумладан Пруссия (ҳозирги Германия) ҳам қатнашиб шартноманинг барча бандларига қўл қўйган. Конгресс қарорига кўра, Швецария ва Белгия давлатлари абадий «бетараф» (бетарафлик халқаро урушдаги муҳим атамадир. Нейтрал мамлакат - бу маълум бир урушда урушаётганлар билан ёнма-ён бўлмайдиган ва келгусидаги барча тўқнашувларда доимий бетараф бўлган мамлакатлар тушинилади) деб эълон қилинган эди. Бунинг мақолага нима алоқаси бор дерсиз. Сиз ҳақсиз, аммо «тарих такрорланади» деган ибора ҳам бор. Азиз ўқувчи, гап шундаки, 1914-1918 йилларда бўлиб ўтган Биринчи жаҳон урушида биз юқорида номини қайд этиб ўтган Пруссия айни шартномани «бир парча қоғоз» деб атаган эди.\nАҚШ 2020 йил 29 февралда толиблар билан шартлик тинчлик битимини имзолаган ва бунга кўра чет элликлар қўшинларини олиб чиқиб кетиши ва 1 млрд. долларлик ёрдам кўрсатилиши керак эди. Очиқчасига ёрдамни тўхтатиб қўйишмаган бўлса ҳам, кескин камайтириб ташлашди. Афғонистон билан имзоланган шартнома худди ўша бундан бир асрдан кўпроқ вақт илгари тилга тушган «бир парча қоғоз» иборасининг янгиланган шаклига ўхшаб жарангламоқда. Шартнома нима бўлди дерсиз, шартнома жойида, «эҳсоннинг катта-кичиги бўлмайди» дейишармиди? «Саҳрода битта бозор – хоҳлаган бозорингга бор!». Хуллас, ҳаммасини «бергучи» ҳал қилади. «Бир парча қоғоз»даги гаплар бажарилса, бўлгани, миқдор билан кимнинг иши бор? Берилдими, берилди.\nХуллас, ҳамма ўзи билан овора пайтда Қўшма Штатлар «кўзойнаги»ни алмаштирганга ўхшайди. Шундайлигича ҳам ҳамма қийналиб турганда янги санкциялар исталган давлатни довдиратиб қўйса керак. Ҳали-ку бу рўйхатда Эрон вa Афғонистон?\nБирлашган Миллатлар Ташкилоти бундай санкцияларни «зудлик билан қайта кўриб чиқишга» чақирган. Инсон ҳуқуқлари бўйича ҳисоботларда Эроннинг соғлиқни сақлаш ходимлари учун суъний нафас олиш воситалари ва ҳимоя кийимларига киришига қўйилган санкцияларнинг бекор қилиниши кераклиги сўралган бўлса ҳам, АҚШнинг рақибларига етарлича ёрдам берилмай қолмоқда. Эрон эса оғир аҳволда қолиб кетмоқда. 88194 та касалланган, ўлим ҳолати эса 24 апрел ҳолатига кўра 5580 тага яқин. Улар аниқ ёрдамга муҳтож. Аммо Америка санкциялари Яқин Шарқдаги коронавирусдан кўпроқ аҳамиятга эгами? Хуллас, «ҳар кимнинг ҳар дарди бор…».\nЭроннинг собиқ президенти Маҳмуд Аҳмадинажод АҚШнинг яқин шарқдаги кескинлигини шундай изоҳлади: «Сиз [америкаликлар- таҳрир] шифокор ва терапевт каби одамларни юборишингиз мумкин. Эҳтимол сиз уларнинг бу ерга келиб, ўзингиз ишлаб чиқарган заҳарнинг таъсирини кўришни хоҳламассизлар».\nПокистон бош вазири Имрон Хон америкапараст ҳукумат юритиши бор гап. Аммо бу Покистон Қўшма Штатларнинг санкцияларидан холи дегани эмас. Исломобод расмийси пандемия таъсири чекингунча АҚШдан «гуманитар сабабларга кўра» санкцияларни олиб ташлашни сўраб мурожаат қилди. Шундай қилиб Покистон минтақада «эски қадрдончилик» ҳурмати деб бундай қарор айлаган ягона мамлакатдир.\nСаҳнадаги «томоша» вa кесилган чўнтаклар\nМақолада саҳнадаги «томоша», кесилган чўнтаклар ҳақида бирорта гап бўлмади-ку дейишингиз мумкин. Аммо мақолани бундай номлашдан маълум бир муддоаларимиз бор эди. Инглиз кундалик нашрларининг бирида шундай жумлаларга кўзим тушди: «XVII асрда инглиз театрларида жуда кўп ўғирлик юз берар эди. Айни томоша авжига чиққанида ўғрилар томошабинларни тунашган. Баъзилар шу сабабдан театрларни ёқтирмаган». «Томоша» пайтида барчанинг эътибори саҳнада бўлиши тайин. «Томоша пайти – иш пайти». Бугун ҳам вазият ўзгарган эмас, шамойил бошқа, халос. Дунё саҳнасининг бугунги кундаги энг машҳур асари, шубҳасиз, коронавирус. Биз ҳаммамиз бор эътибор билан коронавирусга эътибор бераётганимизда кимлар нима қиляпти? Одамнинг билгиси келади. Шундай эмасми?\nТрамп Эрон сиёсат\nХориж бугун, 13:36\nХориж 29/11, 17:01\nХориж 28/11, 11:43


Скан Мультини ўлдиришда гумон қилинганлар ушланди\nЎзбекистонда истеъдодли режиссëр¸ продюсер ва клипмэйкер Искандар Салимовни ўлдиришда гумон қилинган икки киши ҳибсга олинган. Бу ҳақда “Press-uz.info” агентлиги милиция доираларидаги манбага таяниб маълум қилди.\nЎзбекистон Ички ишлар вазирлигининг билдиришича, “Скан Мулти” номи билан танилган марҳум режиссëрнинг қотиллари сифатида айбланаëтган шахслар асли қашқадарëликдир. Гумон қилинаëтганлардан бири аввал ҳам ўғирлик учун судланган.\nҚўлга олиш чоғида гумон қилинаëтган шахсдан марҳум И.Салимовга тегишли “Samsung” DVD плейери, “Panasonic” радиотелефони ва “Seagate” компютери платаси ашëвий далиллар сифатида топилгани хабар қилинган.\nАгентлик қидирув ишлари ҳали давом этади.\nМарҳумнинг танишлари ҳар кунги терговлардан безор бўлганини ҳамда уларнинг овози эфирга узаталаётганда исмини айтмаслигимизни тайинлади. Салимовни ўлдирганликда гумон қилиниб¸ бир неча фуқаро қўлга олингани ҳақида маълумот тарқалибди. Сизлар эшитдингларми бу ҳақда¸ деб сўраймиз марҳумнинг танишларидан. Мана уларнинг жавоблари:\n“Кеча уч нафар йигитни қўлга олишибди. Мен бу ҳақда аниқ маълумотга эга эмасман, тушдан кейин йигитлар билан учрашиб, кимлигини биламиз- да”, - дейди марҳумнинг яқинларидан бири.\nУларнинг айримлари гумонланувчи кишилар уйланангани ҳақида яқинда радиодан эшитганини маълум қилди.\nБу 23 июнь куни ўлдириб кетилган Искандар Салимовнинг танишлари эди.\nЭслатиб ўтамиз, 23 июнь куни Тошкентда истеъдодли ўзбек кинорежиссёри, оператор ва продюсер, “Скан Мульти” тахаллуси билан машҳур бўлган Искандар Салимов танасининг 9 жойидан пичоқлаб кетилиши натижасида ҳалок бўлгани маълум бўлган ҳамда қотиллик юзасидан Ўзбекистон республикаси ЖКнинг 97 моддаси 2 қисми бўйича жиноий иш очилган эди.\nИскандар Салимов 1978 йилнинг 25 январида туғилган . 1996 йилдан Ўзбекистон телевидениесида ижод қилиб¸ “Маданий сайр”, “Авлод”, “Компьютер-Азия”, “Клипомёт” каби кўрсатувларни тайёрлашда иштирок этган. 1997 йтилдан 2006 йилгача юзга яқин видеоклип суратга олган.\nБир муддат аввал марҳум “Хўжа Насриддин: ўйин бошланяпти”, деб номланган янги фантастик комедиясини тугатган ҳамда бир неча кун илгари унинг премьераси бўлиб ўтиши керак эди.\nБироқ премьерада қатнашиш кино муаллифининг пешонасига ëзилмаган экан.\nУнинг яқинлари тез кунларда қотилларнинг номи ошкор этилиши ва уларнинг қонун олдида жавоб беришига умид қилмоқда.


Дума пенсия ëшини кўтариш ҳақидаги ҳукумат қонунини биринчи ўқишда маъқуллади\n23 январ 2021, Тошкент вақти: 10:52\n19 июль куни Россия Давлат Думаси ҳукумат томонидан ишлаб чиқилган пенсия ëшини кўтариш ҳақидаги қонун лойиҳасини биринчи ўқишдаëқ маъқуллади.\nДума мажлисида “Единая Россия” намояндаси ҳукмрон партия ҳукуматнинг пенсия тизими ислоҳотларини қўллаб-қувватлашини билдирди.\nПенсия ëшини кўтариш ҳақидаги қонун лойиҳасига КПРФ, Справедливая Россия ва ЛДПР қарши чиқди ва лойиҳани ëқлаб фақат ҳукмрон партия депутатлари овоз берди. Лойиҳани ëқлаб 327 депутат¸ унга қарши бўлиб эса¸ 102 депутат овоз берди. Дума раиси бу лойиҳа муҳокамаси ва унга тузатиш ҳамда қўшимчалар киритиш учун ажратилган муҳлатнинг 24 сентябрга қадар узайтирилганини билдирди.\nҚонун лойиҳаси пенсия ёшини эркаклар учун 60 дан 65 га, аёллар ёшини эса 55 дан 63 гача кўтаришни кўзда тутади.\nРоссиянинг бир қанча шаҳарларида минглаб одамлар ҳукуматнинг бу режасига қарши намойиш ўтказди. 19 июль кунги овоз бериш олдидан ҳам Дума биноси олдида уни маъқулламаслик талаби билан норозилик тадбирлари ўтказилди.


Ўзбекистон Республикаси Халқ таълими вазирлиги - Давлат тилига оид норматив-ҳуқуқий ҳужжатлар\nЎзбекистон Республикасининг “Давлат тили ҳақида”ги Қонуни (янги таҳрири) 1995 йил 21- декабрь\nЎзбекистон Республикасининг “Географик объектларнинг номлари тўғрисида”ги Қонуни 2011 йил 12 октябрь, ЎРҚ-303-сон.\nЎзбекистон Республикасининг “Ўзбек тили байрами кунини белгилаш тўғрисида”ги Қонуни 2020 йил 10 апрель, ЎРҚ-615-сон.\nЎзбекистон Республикаси Президентининг “Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида” 2019 йил 21 октябрдаги ПФ-5850-сон Фармони.\nЎзбекистон Республикаси Президентининг “Мамлакатимизда ўзбек тилини янада ривожлантириш ва тил сиёсатини такомиллаштириш чора-тадбирлари тўғрисида” 2020 йил 20 октябрдаги ПФ-6084-сон Фармони.\nЎзбекистон Республикаси Президентининг “Туризм, спорт ва маданий мерос соҳаларида давлат бошқаруви тизимини янада такомиллаштириш чора-тадбирлари тўғрисида” 2021 йил 6 апрелдаги ПФ-6199-сон Фармони.\nЎзбекистон Республикаси Президентининг Ўзбекистон Республикасининг “Давлат тили ҳақида”ги Қонуни қабул қилинганининг ўттиз йиллигини кенг нишонлаш тўғрисида 2019 йил 4 октябрдаги ПҚ-4479-сон Қарори.\nЎзбекистон Республикаси Вазирлар Маҳкамасининг “Ўзбек тилининг асосий имло қоидаларини тасдиқлаш ҳақида” 1995 йил 24 августдаги 339-сон қарори.\nЎзбекистон Республикаси Вазирлар Маҳкамасининг «Географик объектларнинг номлари тўғрисида»ги Ўзбекистон Республикаси Қонунига мувофиқ географик объектларнинг номлари соҳасидаги ишларни тартибга солиш чора-тадбирлари ҳақида 2012 йил 16 октябрдаги 295-сон қарори\nЎзбекистон Республикаси Вазирлар Маҳкамасининг “Давлат тилини ривожлантириш департаменти тўғрисидаги низомни тасдиқлаш ҳақида”\n2019 йил 12 декабрдаги 984-сон қарори.\nЎзбекистон Республикаси Вазирлар Маҳкамасининг “Ўзбекистон Республикаси Вазирлар Маҳкамаси ҳузуридаги атамалар комиссиясининг фаолиятини ташкил қилиш чора-тадбирлари тўғрисида” 2020 йил\n29 январдаги 40-сон қарори.\nЎзбекистон Республикаси Вазирлар Маҳкамасининг “Алишер Навоий номидаги Тошкент давлат ўзбек тили ва адабиёти университети фаолиятини янада такомиллаштириш чора-тадбирлари тўғрисида” 2020 йил 3 мартдаги 117-сон қарори.\nЎзбекистон Республикаси Вазирлар Маҳкамасининг “Ўзбекистон Республикасининг фуқаролигига қабул қилишда давлат тилини билиш даражасини аниқлаш тартиби тўғрисидаги низомни тасдиқлаш ҳақида”\n2020 йил 28 сентябрдаги 592-сон қарори.\nЎзбекистон Республикаси Вазирлар Маҳкамасининг “Лотин ёзувига асосланган ўзбек алифбосига босқичма-босқич тўлиқ ўтишни таъминлаш чора-тадбирлари тўғрисида” 2021 йил 10 февралдаги 61-сон қарори.


ОҒИЗ БЎШЛИҒИДАГИ КАСАЛЛИКЛАРНИ ДАВОЛАШ - DAVOLASH\nАвтор Davo На чтение 4 мин Просмотров 555 Опубликовано 11.05.2017\nОқиз бўшлиғида юз берадиган касалликлар ичида танглай ва милклар яллиғланиши, оқ тоши (грибковий стоматит) инсоннинг кундалик ҳаётини ўта қийин аҳволга солиб қўяди. Чунки у овқат истеъмол қилишни, гапиришни йўққа чиқаради ёки қийинлаштириб, азоб беради. Бу дардга чалинган кишининг асаби бузилади. Ҳаловати йўқолади. Касаллик танглай ва милклар қизариб юмшаб, ҳарорат кўтарилишидан бошланади.\nТил ва танглай юзида майда’ оқ тошмалар чиқади, оғиздан ёмон ҳид келади. Касалликнинг келиб чиқиш сабаби одамнинг иссиғи оШиб кетишидан бўлади. Яъни\nқовурилган ва ёғли овқатларни (гўшт, балиқ, тухум), қази, кабоб, сут кабиларни, шунингдек, турли ширинликларни меъёридан ортиқча истеъмол қилиш натижасида бу дард пайдо бўлади. Кўп асрлик тажрибага эга бўлган халқ табобати бу дардни ҳам доим тўла тўкис даволаб келган. Бунинг учун қуйидаги муолажани амалга ошириш лозим бўлади.\n1. Ҳар куни танглайини, милкини даволаш муолажаси: зиркнинг ёғочи ёки пўстлоғининг 300 граммига ёмғир сувидан 3 литр қўшиб, 1 кун қолдириб, 40 дақиқа секин қайнатилади.Сўнг 12 кун 3 маҳал оғизга шу қайнатмадан олиб, ғар-ғара қилинса, милк ва танглай жароҳатлари тузалади.\n2. 25 грамм исириқ, 25 грамм седана, 25 грамм ёнғоқ барги ва новдаси ва 25 грамм кон тузларини қўшиб, 500 грамм ёмғир сувида 1 кун қолдириб, кейин 35 дақиқа мил-мил қайнатилади. 7 кун 3 маҳал шу қайнатмадан 1 ош қошиғини оғизда 12 дақиқа ушлаб тўкилиб ташланса, оғиздаги барча иллатлар кетади.\n3. Ҳар куни намакобда эритилган мўмиё суюқлиги билан 4-6 марта милк ва танглайига суртса фойда қилади.\n4. Алой баргидан сиқиб олинган сувини 10 кун 3 маҳал 2 чой қошиқдан оғизга олиб, 7-8 дақиқа сақлаб тўкиб ташланса, милк ва танглай касалларига фойда қилади.\n5. Тоғ ёввойи олчасининг 500 граммини 5 литр сувда 1 кун қолдириб, сўнг 40 дақиқа секин қайнатиб, кейин 8 кун 3 маҳал 1 ош қошиғи билан оғизда ғар-ғара қилинса, фойда ‘Қилади.\n6. Саримсоқ пиёз 300 грамм, гулсапсар(сиёҳ)дан 300 граммини қўшиб, 5 литр сувда 1 кун қолдириб, секин 45 дақиқа қайнатиб, қайнатмадан 10 кун 3 маҳал оғиз чайилса, милк ва танглай касалликлари тузалади.\n7. Қалампир ва қора андиз томирларини қўшиб, 500 грамминй 5 литр ёмғир сувида 1 кун қолдириб, 40 дақиқа секин қайнатиб, оғиз чайилса, фойда қилади.\nДаволаниш даврида беморнинг овқатланиши қийинлигини ҳисобга олиб, халқ табобати қуйидагиларни истеъмол қилишни тавсия қилади. Ивитилган нон сувини ичиш, атала ва оқ хўрда ичиш, буғда ёки сувда пиширилиб, эзилган картошкага шўрва сувидан қўшиб, суюлтириб ичиш, кўк чой ва\nтурли мева сувлари, шунингдек, сабзавот сувларини ичиш мумкин.\nДаволаниш даврида қовурилган ёғли овқптлар, қази, кабоб, сут каби иссиқл и к ва ёғли овқатларни истеъмол қилиш тухтатилади. Кайнаган ёки илиқ сувда асални эритиб ейиш мумкин.\nБу касаллик билан кўлинча болалар касалланади. Бизнинг даво усулимиз болаларга ҳам, катталарга ҳам баравар тааллуқлидир. Бу дардга чалинган кагга одамлар билсинларки, уларнинг ошқозони, ичаклари, жигари ҳам касал, озми- кўпми бавосил касали ҳам бор. Демак, шу аъзоларини ҳам даволашга киришсалар яхши бўлади. Оғиз бўшлиғидаги касалликларни, тошмаларни юқорида зиқр қилинган усулда гез ва тўғри даволанса, бир ҳафта ўн кунда соғайиб қетади.


Ўзбекистонда муқобил энергия манбалари энергия тизимига кенг жорий этилмоқда - Ўзбекистон овози газетаси\nЎзбекистонда муқобил энергия манбалари энергия тизимига кенг жорий этилмоқда\nТошкентда ўтаётган “Қуёш энергияси технологияларини ривожлантириш тенденциялари ва истиқболлари” мавзусидаги Осиё қуёш энергияси форумининг олтинчи мажлисида Осиё, Европа, Шимолий ва Жанубий Америка мамлакатларидан қарийб 300 нафар халқаро молия институтлари, компания ва корпорациялар, илмий-тадқиқот марказлари вакиллари, олимлар, соҳа мутахассислари ва экспертлар иштирок этмоқда. ЎзА мухбирлари уларнинг айримлари билан суҳбатлашди.\nАбанг Абдуллоҳ Абанг Али, Малайзия муҳандислик ва технология жамияти президенти:\n– Анжуманнинг очилишида Ўзбекистон Республикаси Президенти Ислом Каримов иштирок этгани ва нутқ сўзлагани йиғилиш нуфузини янада оширди. Нутқда энергетика соҳасини, хусусан, қуёш энергетикаси тармоғини ривожлантириш бўйича жаҳонда кечаётган жараёнлар ва мамлакатингизда амалга оширилаётган ишлар чуқур таҳлил қилиб берилди. Ўзбекистонда қуёш энергетикаси тармоғини равнақ топтиришга қаратилаётган улкан эътибор таҳсинга сазовор.\nЙорге Серверт, “Solar Technology Advisors” компанияси бош ижрочи директори (Испания):\n– Ўзбекистоннинг қуёш энергиясидан фойдаланиш имконияти жуда катта. Мамлакатингиз ушбу соҳани ривожлантириш бўйича малакали мутахассисларга эга. Ўзбекистонда қайта тикланадиган энергия манбаларини ривожлантириш, энергия ишлаб чиқаришдаги энг янги технологияларни жорий этиш ва соҳада халқаро ҳамкорликни мустаҳкамлаш борасида амалга оширилаётган ишлар юксак самаралар бераётир. Мавжуд имконият ва салоҳият тўлиқ ишга солинса, Ўзбекистон минтақада қуёш энергиясини ривожлантиришнинг энг йирик марказига айланиши шубҳасиз.\nАгамподи Викрамаратни, “Ceylon Electricity Board” компанияси бош муҳандиси (Шри Ланка):\n– Жаҳон иқтисодиёти тармоқларида энергия ресурсларига бўлган эҳтиёж йил сайин ошиб бормоқда. Мазкур форум инсон ва табиат ўртасидаги мувозанатни таъминлаш ва барқарор ривожланишга эришишда табиий ресурсларни тежаш, қайта тикланувчи, экологик соф энергия манбаларидан фойдаланиш каби муҳим масалаларни муҳокама этиш, фикр ва тажриба алмашиш, соҳада янги лойиҳаларни ишлаб чиқиш ва амалга ошириш имконини беради.\nПрезидент Ислом Каримов нутқини анжуманнинг барча иштирокчилари сингари мен ҳам катта қизиқиш билан тингладим ва кўплаб қимматли маълумотларга эга бўлдим. Ўзбекистонда энергетика соҳасини ривожлантириш, қайта тикланувчи энергия манбаларидан унумли фойдаланиш, аҳоли фаровонлигини юксалтириш борасида изчиллик билан амалга оширилаётган кенг кўламли ишларнинг юксак самаралари ва аҳамияти теран таҳлил қилинди.\nМайкл Читам, Америка фан тараққиётига кўмаклашиш ассоциациясининг Халқаро фан ва технологиявий ҳамкорлик ташкилоти директори (АҚШ):\n– Жаҳон иқтисодиёти тармоқларида энергия ресурсларига бўлган эҳтиёж тобора ошмоқда.\nЎзбекистонда амалга оширилаётган изчил ислоҳотлар жараёнида энергетика соҳасини тубдан такомиллаштиришга катта эътибор қаратилаётгани диққатга сазовор. Энергетика тизимини модернизация қилиш, энергия сарфини камайтириш ва энергияни тежаш тизимини жорий этишга йўналтирилган изчил ишлар ўзининг юксак самараларини бераётгани таҳсинга лойиқ.\nЮсеф Бен Тайиб Арфауи, Африка тараққиёт банкининг қайта тикланадиган энергетика масалалари бўйича бош мутахассиси:\n– Форумнинг юксак савияда ташкил этилганини алоҳида таъкидлашни истардим. Анжуманда таъкидланганидек, углеводород хомашёси камайиб бораётган бугунги шароитда жаҳоннинг деярли барча мамлакатлари иқтисодиётни барқарор юксалтириш ва унинг рақобатбардошлигини оширишнинг муҳим манбаи бўлган қайта тикланадиган, соф энергия манбаларидан фойдаланишга доир ишланмалар устида изланмоқда. Деярли йил давомида қуёш порлаб турадиган Ўзбекистонда қайта тикланадиган энергия манбалари катта имконият ва кенг ривожланиш истиқболига эгадир. Ўзбекистон олимларининг қуёш энергиясини электр энергиясига айлантириш бўйича инновацион технологияларни ишлаб чиқишда фаол иштирок этаётганига ҳавас қилса арзийди.\nЧжан Сюн, “Baoding Tianwei Baibian Electric” компанияси вице-президенти (Хитой):\n– Компаниямиз трансформаторлар, реакторлар, қуёш моторлари, металл конструкциялар каби маҳсулотлар ишлаб чиқаришга ихтисослашган. Қуёш электр станциялари барпо этиш бўйича катта тажрибага эгамиз. Қуёш моторларимизнинг 80 фоизини Европа мамлакатларига етказиб берамиз. Соҳага оид лойиҳаларни амалга оширишда имтиёзли кредитлар ҳам таклиф этамиз.\nБугун бутун дунёда энергияга эҳтиёж шиддат билан ортиб бораётгани муқобил энергия манбаларини ривожлантиришни тақозо этмоқда. Ўзбекистонда иссиқ сув ва иссиқлик таъминоти учун мосланган қурилмаларни яратиш, электр қуввати олиш учун фотоэлектрик ва термодинамик ўзгарткичлар, махсус материаллар синтези технологияларида, материаллар ва конструкцияларга термик ишлов беришда қуёш энергиясидан фойдаланиш бўйича илмий-тадқиқот ва тажриба-конструкторлик ишлари самарали амалга оширилаётганини, муқобил энергия манбалари мамлакат энергия тизимига кенг жорий этилаётганини алоҳида таъкидлашни истардим.\nСамарқанд вилоятида 100 МВт қувватга эга қуёш станциясини қуриш кўзда тутилаётгани бунинг яққол далилидир.\nТомас Меттин, “Pretherm Solutions” компанияси бош ижрочи директори (Германия):\n– Ўзбекистон Фанлар академиясининг “Физика-Қуёш” илмий-ишлаб чиқариш бирлашмаси фаолияти билан танишиб, мамлакатингизда бу борада амалга оширилаётган улкан ишлар бераётган самараларга жуда ҳавасимиз келди. Мазкур бирлашма негизида барпо этилаётган Халқаро қуёш энергияси институти Ўзбекистонда қуёш энергиясидан саноат кўламида фойдаланиш соҳасида юқори технологик ишланмаларни амалга ошириш борасида катта салоҳиятга эга.


БААнинг кейинги 50 йил учун янги логотипи тақдим этилди\nБАА бош вазири, вице-президенти, Дубай амири Муҳаммад бин Рашид Ол Мақтум ва Абу-Даби валиаҳд шаҳзодаси, БАА қуролли кучлари олий қўмондони ўринбосари Муҳаммад бин Зоид Ол Наҳаён Бирлашган Араб Амирликларининг кейинги 50 йил учун янги логотипини тақдим қилди.\n“Бугун мен, менинг иним Муҳаммад бин Зоид ва амирликларнинг 49 нафар инноватори БАА учун янги логотипни тақдим этмоқдамиз. Ушбу логотип ўзидан харитамиз, бизнинг ўсиб бораётган интилишларимиз, олдинга олға бораётган 7 амирлик, тарихга кирган 7 асосчини акс эттиради”, деб ёзган Дубай амири твиттерда.\nЯнги логотип овоз бериш йўли билан танланган. У учун 10 млндан кўпроқ одам овоз берган. Бунга миннатдорлик сифатида амирликларда 10 млнта дарахт экилади. Таъкидланишича, эндиликда БААнинг барча муассаса ва ташкилотлари янги логотипдан фойдаланишни бошлайди.\nБАА делегацияси Ал-Ақсо масжидидан чиқариб юборилди


ЎзА - Қарши шаҳри ҳокимлиги таъмирталаб йўллар бўйича муносабат билдирди\nҚарши шаҳри ҳокимлиги таъмирталаб йўллар бўйича муносабат билдирди\n"Тан олмай иложимиз йўқ, носоз ва таъмирталаб йўллар Қарши шаҳридаги энг оғриқли муаммолардан биридир",- дейилади ахборот хизмати томонидан тарқатилган хабарда. - “Охирги пайтда ижтимоий тармоқда, ҳамшаҳарларимиздан келиб тушаётган мурожаатларда билдирилаётган энг кўп эътироз ҳам шу масалага тааллуқли. Ёғин-сочинли кунларда абгор йўлларимиз аҳолига анчагина қийинчилик туғдираётгани рад этиб бўлмас айни ҳақиқат. Фуқароларнинг шикоят ва талабини ҳам тўғри тушунамиз, тўлиқ асосли, деб биламиз“.\nХабарда қайд этилишича, ҳокимлик томонидан ўтказилган ўрганишлар вазият кутилганидан ҳам анча аянчли эканини кўрсатган. Хатлов натижасида Қарши шаҳрида таъмирталаб ички йўллар умумий ҳисобда 180 километрдан ошиқ экани ойдинлашган.\nИзоҳ берилишича, тузук йўл худа-бехуда кавланган, қурилиш пайтида катта юк машиналари ҳаракатланган ёки йўл нотўғри, қоидага амал қилмай сақланган. Йиллар давомида бу масала тизимли характер касб этиб борган.\n“Кўпчилик талаб қилаётгани каби носоз йўлларни бир кунда ё жуда қисқа фурсатда таъмирлаш жисмонан имконсиз. Бу жараён ўз навбатида вақт ва катта маблағ ҳам талаб этади. 180 километрдан зиёд таъмирталаб йўл кичик рақам эмас ҳар ҳолда. Бошланғич ҳисоб-китобга кўра, 1 километр йўлни асфальт қилиш ўртача 600-700 миллион сўмга тушади бугунги кунда“, дейилади хабарда.\nШаҳар ҳокими бошчилигида бу борада мақсадли саъй-ҳаракат бошланган. Аниқ чора-тадбир ишлаб чиқилмоқда. Қайси йўллар, қачон ва нима ҳисобидан таъмирланади? Ана шу каби саволларга аниқлик киритилаяпти. Кунлар исий бошлагач, амалий ишлар бошланади. Бунга сабаб сифатида ер қуриган маҳал йўл қуриш учун энг қулай пайт эканлиги ва шу муддатда таъмирлашни сифатли бажариш имкони бўлиши кўрсатилган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Яқин 50 йилда аёллар қай даражада ўзгаради?\t12:48, 16 июнь 2016\t50 йилдан кейин аёллар қай даражада ўзгариши ҳақида олимлар бугун жавоб беришга ҳаракат қилишмоқда. Вақт бир жойда тўхтаб турмайди, ривожланиш давом этади, шу билан бирга аёллар ҳам ўзгариб боради. Улар бугунгидан ҳам гўзал бўлади, дейди “Interesno.cc” нашри. Хельсинки университетида Маркус Йокела етакчилик қилувчи бир гуруҳ олимлар келажакда аёллар ҳозиргидан-да, гўзал бўлади деган хулосага келишди. Тадқиқотчилар қонуниятга асосланган тенденцияни аниқлашди, унга кўра чиройли аёллар бошқа аёлларга қараганда 16 % кўпроқ фарзандни дунёга келтиради, уларнинг боласи ҳам, айниқса қизлари чиройли бўлади.\nАёллар сони ортади Сатоши Каназама Лондон иқтисод мактабининг эволюцион психология мутахассислари томонидан ўтказилган тадқиқотлар агар эр-хотин чиройли бўлса, улардан туғиладиган қиз ҳам гўзал, ҳам қиз туғилиш эҳтимоли юқори бўлар экан. Шундай қилиб, 50 йилдан кейин эркакларга нисбатан аёллар сони сезиларли даражада ошади. Бўйлари пасаяди Йель университети эволюцион жараён мутахассиси, биология фанлари профессори Стивен Стирнс раҳбарлигидаги гуруҳ ўтказган тадқиқот натижасида келажак аёллари ҳозиргидан кўра паст бўйли ва вазни ҳам оғирроқ бўлишини маълум қилди. Улар Массачусетс штатидаги Фрэмингхем шаҳридаги 14 минг аёлнинг тиббий карталарини ўқиб-ўргандилар. Олимлар аёлларнинг бўйига, вазнига, қон босимига, холестерин миқдорига эътибор қаратишганда, буларнинг барчаси улар дунёга келтирган фарзандлари сонига боғлиқ эканлигини аниқлашди. Тадқиқот кутилмаган хулосага олиб келди, бўйи паст ва оғир вазнли аёллар бўйи узунларга қараганда кўпроқ бола туғар экан. Агар бу тадқиқот хулосасига таянадиган бўлсак, келажакда аёлларнинг бўйи ўртача 2 сантиметрга камайиб, вазни 1 килограммга ошади. Ўрта ҳисобда аёллар илк фарзандини 5 ой илгари дунёга келтиради, менопауза эса 10 ойга сурилади.\nБир-бирига ўхшайди Олимлар замонавий глобализация, иммиграция ва ассимиляция аёллар юз тузилишининг бир-бирига ўхшаб қолишига сабаб бўлади деган фикрга келди. Сепкил, кўк ва яшил кўзли инсонлар камаяди.\nБу билан ҳамма аёллар бир хил қиёфага киради деган фикрдан йироқмиз. Бугунги кунда соч рангини, юз тузилишини, кўз рангини ўзгартириш муаммо эмас. Келажакда эса ҳали бола туғилмасданоқ ген инженерияси, таркибида бўёқ моддаси бўлган ҳужайралар ёрдамида боланинг ташқи қиёфаси дастурланади. Кўпроқ юқори лавозимда ишлашади Олимларнинг башорат қилишича, келгуси аср шартли равишда матриархат деб аталади. Аёллар юз йиллар илгари юқори мансабга эга бўлиш имкониятини қўлга киритганлар, йиллар ўтган сари улар тадбиркорликни йўлга қўйиб, бошқарувни ҳам қўлларига олганлар. Массачусетс технология университети тадқиқотчилари келажакда аёллар бошқарувни ўз қўлларига олади деган хулосага келди. Улар Ҳиндистонда аёлларнинг маҳаллий кенгашлардаги асосий лавозимларни эгаллашганини кузатгандан кейин шу қарорга келишди. Тадқиқотлар аёллар эркаклардан кўра ҳамқишлоқларига кўпроқ куюнишларини, пора олмасликларини исботлади. Аммо шунга қарамай, эркаклар ҳамон аёлларни қарорларида изчил, мантиқли фикрга эга бўлмаган шахс деб ҳисоблашади. Дунёнинг матриархал ёки патриархал тузумга эга бўлиши, уларнинг қай бири афзаллигини эса вақт кўрсатади.


Мактабда боласини урган асакалик ўқитувчи воқеаси: директор видеони тарқатиш орқали ундан қасд олмоқчи бўлганми? (видео) - XABAR.INFO\nМактабда боласини урган асакалик ўқитувчи воқеаси: директор видеони тарқатиш орқали ундан қасд олмоқчи бўлганми? (видео)\nЎтган ҳафтада ижтимоий тармоқларда ўқитувчи ўқувчини калтаклагани акс этган видео тарқалди. Кейинроқ маълум бўлишича, бу ҳолат Андижон вилояти Асака туманидаги мактаблардан бирида содир бўлган, ўқувчини урган ўқитувчи унинг онаси бўлган.\nАсака туман халқ таълими бўлими воқеа тумандаги 49-мактабда содир бўлганини маълум қилди. ХТБ муносабатида мактабнинг мусиқа фани ўқитувчиси М.У. ўз фарзандини калтаклагани таъкидланган.\nХалқ таълими бўлими ўз муносабатида ўқитувчининг исм-фамилияси, туғилган йили, яшаш жойи, қачон ва нечанчи сонли буйруқ билан ишга олинганини очиқ ёзган. Бу эса ижтимоий тармоқларда аёл ўқитувчи шаънига турли ҳақоратлар ёғилишига сабаб бўлди.\nМ.У.нинг таъкидлашича, мазкур видео атайин интернетга тарқатилган бўлиши мумкин.\nБунга сабаб М.У. бироз муддат аввал мактабдаги қинғирликлар ва директорнинг фаолиятидаги ноқонуний ҳаракатлар юзасидан вилоят халқ таълими бошқармасига мурожаат қилган. Шундан сўнг, видео воқеа содир бўлгандан 8 кун ўтиб, тармоқларга тарқатилган.\nДиректор М.У. вилоят ХТБга шикоят ёзганини тасдиқлаб, ариза юзасидан текширув ўтказилгани ва текширув хулосаси ҳали тақдим этилмаганини таъкидлади.\nХулоса қилиш мумкинки, ушбу таълим муассасасида муҳит бузилган ва бу таълим жараёнига ҳам бевосита ўз таъсирини ўтказиши мумкин.\nБиз ўз фарзандини калтаклаган ўқитувчи аёлнинг ёнини олмоқчи эмасмиз. Фақат вазиятга тўғри баҳо берилишини истаймиз ва бу мавзуга яна қайтамиз.\nСирдарёда ўқитувчи аёл директор туфайли ҳушидан…\n«Сўйиб кетамиз деб айтишди». Қашқадарёда ўқувчиларга…\nДрон орқали «Макаров» тўппончаси чегарадан…\nЭлдор Шомуродов «Сассуоло»га урган голини ўғлига бағишлади\nОЛДИНГИ СAХИФAҚашқадарёда мактаб биносида зиёфат уюштирган директор ва унинг ўринбосарлари ишдан кетди\nКЕЙИНГИ СAХИФAЎзбекистон қатъий карантинга қайтадими? – Нурмат Отабеков билан суҳбат


Порошенко "Россиянинг тажовузи"ни Чернобиль фожиасидан қўрқинчлироқ деб атади\nУкраина президенти Пётр Порошенко Украина айни вақтда "Россиянинг тажовузи"ни бошдан кечираётгани, бу тажовуз эса Чернобиль фожиасидан кўра қўрқинчлироқ синов эканлигини айтди. Бу ҳақда " Укринформ" хабар бермоқда.\n"Ҳеч ким Чернобиль синови Украина бошдан кечириши мумкин бўлган синовлардан энг ёмони ва қўрқинчлиси бўлмаслигини хаёлига ҳам келтирмаган", деб айтди Порошенко.\nУнинг айтишича, Украина "Россия тажовузидан ҳимояланаётган" уруш шароитида гумбаз қурмоқда.\nПорошенко жаҳон давлатларининг бирдамлиги ва ҳамфикрлиги гумбаз қурилишини якунлашга ва "Россия тажовузи"га қарши туришга ёрдам беришини қўшимча қилди.\nЧернобилда 1986 йилда барбод бўлган Чернобиль АЭСнинг 4-энергоблокини қоплаган объект устидан янги гумбаз ўрнатиш тантанали маросими бўлиб ўтди. Айнан ўша ерда Украина президенти юқоридаги сўзларни айтиб ўтган.\nУкраина Россиянинг тажовузи Чернобиль фожиаси


Apple'нинг симсиз ақлли қулоқчини: нарх ва хусусиятлари билан танишинг — Sof.uz\nЖАҲОН 40,628,515 30,339,750 1,122,733\nApple фанатлари ҳозир iPhone 12 туркумидаги смартфонлар тақдимотини сабрсизлик билан кутишмоқда. Лекин купертинолик корпорация кузда айфонлардан ташқари бошқа тур гаджетларни ҳам намойиш этади ва бугун улардан бири билан танишамиз.\nЯнги маҳсулотлардан бири – AirPods Studio русумли тўлиқ ҳажмли симсиз қулоқчин бўлиб, инсайдер унинг хусусиятлари ҳамда нархи ҳақида маълумот берган. Унга кўра, мазкур қурилма оқ ва кул ранг тусларда таклиф этилиб, аккумулятори USB-C порти орқали қувватланади.\nAirPods Studio овозни «ўта юқори сифатда» янграта олади. Қулоқчинга H1X процессори (номи ҳозирча тасдиқланмаган) ҳамда эквалайзер ўрнатилган. Бу девайс худди HomePod'даги сингари ишоралар билан бошқарув тизимига эга.\nШунингдек, AirPods Studio ўзининг бошга тақилган ё ечилганлигини ўзи аниқлаб, шунга мос ҳолда автоматик тарзда мусиқани тўхтатиб қўйиш ва келган жойидан давом эттириш қобилиятига эга.\nApple бу маҳсулотини сентябрдаёқ тақдим этиши, савдосини эса шу ёки келаси ойда бошлаши кутилмоқда. AirPods Studio учун 349 АҚШ доллари миқдорида нарх белгиланган, демоқда инсайдер.\nянги технология Apple қулоқчин AirPods Studio\n18.10 10:09 1121\nКеча, 12:55 1068\nКеча, 10:29 957\nКеча, 10:41 936\n14.10 11:09 238 Технология\n16.09 14:34 125 Технология


Расмийлар иддаосича, туманнинг собиқ ҳокими, Ўктам Хидиров раҳбарлигида давлатга тегишли ер ҳудудлари ғайриқонуний равишда аҳолига томорқа ва ер участкалари сифатида тақсимлаб берилган.\n- Вилоятнинг янги қонхўр ҳокими Туроб Жўраев амалга ошираётган бу босқинчилик халқни жунбушга келтирди. Айниқса, бизнинг қишлоқ аҳолиси орасида ваҳима катта. “Кимки иморатимни бузса, еримни тортиб олса, ўзимни ўлдираман”, деганлар кўп. Лекин ҳокимият шунга қарамай, кўкариб турган экинларга трактор солмоқда. Иморатларни мажбурий тартибда бузиб ташлашга кўрсатма берган. Хуллас, вазият жиддий, – дейди тумандаги Дўнгқишлоқда яшовчи Қосим ака.\nЭслатиб ўтамиз, аввалроқ Бухоро вилоятининг Жондор туманида содир бўлган шу каби ҳодиса содир бўлган ва унинг ортидан келиб чиққан можароларни Озодлик батафсил (1, 2, 3, 4, 5) ёритган.


Тамакининг ухровий ва дунёвий зарарлари\t13.05.2012 й.\tТамакининг шаръий ҳукмиНабий соллаллоҳу алайҳи ва саллам даврларида ҳам, саҳоба ва тобеъинлар даврида ҳам тамаки ва нос деган нарсалар бўлмаган. Тўғрироғи ўша даврда тамаки ҳали Ер юзи бўйлаб тарқалмаган, фақат Америка ҳиндулари ва шу каби қабилалар томонидан истеъмол қилинар эди. Тамаки маҳсулотларининг бутун дунё бўйлаб тарқалишига Христофор Колумбнинг Америкага қитъасига сафар қилиши сабаб бўлган. XVIII асрга келиб дунёнинг ҳар бир мамлакатида тамаки маҳсулотлари мавжуд бўлган. Хуллас, Асри саодат даврида тамаки маҳсулотлари бўлмагани сабабли ҳам Қуръони карим ва ҳадиси шарифларда тамаки ва носнинг ҳаромлиги ҳақида бирон нарса дейилмаган. Аммо Қуръон ва ҳадисларда бу иккисининг ҳаромлигига далолат қилувчи кўплаб оятлар, ҳужжат-далиллар бор. Чунки бу икки мўътабар Манба инсониятни Қиёматга қадар ҳидоят йўлига бошлаб, уларни чиркин одатлардан сақланишга чақиради. Тўғри, Қуръонда ҳам, ҳадисларда ҳам айнан “тамаки” ёки “нос” сўзлари келмаган. Бироқ бу, баъзи “олим”лар айтганидек, уларнинг мубоҳлигига ҳужжат бўлолмайди. Бошқа далиллар уларнинг ҳаромлигини англатади. Ким билсин, ҳали келажакда биз тузилиши ва номини билмайдиган аллақандай роҳат бериш воситалари чиқиб кетар. Агар улар кишини маст қилса, бўшаштириб, бош оғриғи ва кайф бериш хусусиятига эга бўлса, хамр ҳукмида ҳисобланиб, ўз-ўзидан ҳаром бўлиб бораверади. Бу Қуръон ва ҳадиснинг мўъжизасидир!\n(Шайх Зайниддин жомеъ масжиди)\t« Олдинги


Шавкат Мирзиёев: Партиялар аъзолари сонини сунъий равишда кўпайтириши ҳолатлари кузатилмоқда\n14:20 / 13.07.2017\nПрезидент Шавкат Мирзиёев 12 июль куни ўтказилган видеоселекторда нодавлат нотижорат ташкилотлар орасида фақат сиёсий партиялар ҳокимият учун курашиш ҳуқуқига эгалигига қарамасдан, улар ўртасида рақобат, фикрлар, позициялар хилма-хиллиги мутлақо сезилмаётганига эътибор қаратган.\n«Ҳолбуки, ҳар бир партиянинг дастури ва низоми бир-биридан фарқ қилади. Сизлар ўз позициянгизни қонуний асосда билдирсангиз, ҳимоя қилсангиз, қани, айтинг, бунга ким қарши бўлиши мумкин?\nДемократия қаердан бошланади – парламентдан бошланади. «Парламент – демократия мактаби», деймиз. Шундай экан, миллий парламентимиз ҳақиқий демократия мактабига айланиши керак. Бу борада сиз, ҳурматли депутат ва сенаторлар барчага намуна бўлишингиз зарур. Чинакам баҳс-мунозара, принципиал тортишувлар аввало шу ерда – парламент минбарида бўлиши керак. Шундагина ҳар бир сиёсий партия, парламентдаги ҳар бир партия фракциясининг ҳақиқий қиёфаси ва позицияси аниқ намоён бўлади.\nДавлат бюджетидан ойлик олиб ишлаётган минглаб ходимлар, масалан, ЎзЛиДеПдаги 740 дан ортиқ, «Миллий тикланиш»даги қарийб 600, ХДПдаги салкам 450, «Адолат»даги 340га яқин ходимнинг фаолиятини самарали деб бўлмайди.\nБугун замоннинг ўзи сиёсий партияларнинг иш услубини тубдан ўзгартириш, уларнинг аҳоли, электорат билан мулоқотини тизимли йўлга қўйишни талаб этмоқда. Энди «мудраб ётган» сиёсий партиялар уйғониши лозим. Улар баландпарвоз гапларни четга суриб, аниқ амалий ишлар билан одамларимиз, сайловчилар ишончини қозониши, уларнинг қалбидан жой олиши керак», деган президент.\nШавкат Мирзиёев партиялар


Бушар билан "ужин" 85 минг долларга сотилди / Olamsport.com\n16:0288 йиллик тафовут\t0 15:39Жон Жонс: "UFCдаги учта жангдан кўра, боксда кўпроқ пул ишлаган бўлардим"\t0 15:14WBC Фьюрига мажбурий ҳимоя жанги ҳақида хат юборди\t0 14:48К-Лига. Алибоев - Искандеров учрашуви ғолиби сўнгги дақиқада аниқланди\t0 14:27Ретро! 2005 йилги кураш бўйича жаҳон чемпионатининг иккинчи кунидан ФОТОРЕПОРТАЖ\t0 14:05Topnotch Tennis Tours Matchplay 120. Сўнгги кун натижалари\t0 13:44Томошабинлар, дезинфекция ва Вудлининг мағлубияти. Бугун ўтказилган UFC турниридан ёрқин ФОТОГАЛЕРЕЯ\t0 13:23Бугун "Энергетик-БГУ" ўйнайди, Яхшибоев эса майдонга тушмайди\t0 13:02Бенуа Пэр сочини ғалати рангга бўяб олди + ФОТО\t0 12:41Спортчилар ижтимоий тармоқларда\t1 12:20UFC on ESPN 9 турнирининг бонус эгалари маълум\t0 11:59А Серияда ўйинлар ҳар куни бўлади\t0 11:38Бугун ғалаба қозонган Бёрнс чемпион Усманга "вызов" ташлади\t0 11:17UFC Fight Night 173 турнирининг марказий жанги эълон қилинди\t0 10:54Осака АҚШдаги оммавий намойишда иштирок этди + ФОТО\t0\nБушар билан "ужин" 85 минг долларга сотилди\nТеглар : ТеннисБушар\nКанадалик теннис маликаси Эжени Бушар ўзига хос хайрия аукциони эълон қилган эди.\nУнда Бушар хоним иштирокидаги ўйинни ВИП-ложадан томоша қилиш ҳамда кечки таомни биргаликда ўтказиш аукционга қўйилганди. Ушбу имкониятни ном ошкор қилинмаётган киши 85 минг доллар сарфлаб қўлга киритган.\nЛотнинг бошланғич нархи 2,5 минг доллар эди. All in challenge аукциони ғолиби Бушарнинг мавсумдаги қайси ўйинига боришни ўзи танлайди. У ўзи билан яна бир кишини олиш имкониятига эга. Аукциондан тушган барча пуллар АҚШда коронавирус пандемиясига қарши кураш учун сарфланади.\n"ЙИГИТЛАР!!! 85000! Сизларга гап йўқ! Бу муҳтож инсонлар учун ас қотади. Мен сизлар билан фахрланаман. Аукционда иштирок этган барчага раҳмат. Сиз энг яхши мухлисларимсизлар", - дея Twitter саҳифасида хабар қолдирган Бушар.\nTopnotch Tennis Tours Matchplay 120. Сўнгги кун натижалари 0\nБенуа Пэр сочини ғалати рангга бўяб олди + ФОТО 0


Қачонгача масъулиятни фақат «комиссия» келганда ҳис...\n24.09.2018 22:11 0 2169\n"Паст Дарғом буюм-савдо" бозори ва "Автобошбекат" оралиғидаги йўл аслида автомашиналар қатновига мўлжалланган. Лекин бу йўлдан Самарқанд-Каттақўрғон ёки Хончорбоғ йўналишига ўтиб олиш учун ҳайдовчилар узоқ вақт йўқотишади. Бозорга ёндош йўлнинг ҳар икки чети кунига "ёйма" бозорчага айланади. Бунинг устига "Автобошбекат" томонида жойлашган қатор савдо ва хизмат кўрсатиш дўконлари олди ҳам кун бўйи "мўлтонининг чодири" қиёфасини касб этади. Автомашиналар, пиёдалар ҳаракатига ҳам халақит қилаётган бу тартибсизликнинг чеки борми?\n"Комиссия" келар экан, дея яқинда йўл устига маҳсулотларни ёйиб ташлаган савдогарлар йиғиштирина бошлашди. Бозор маъмурияти, профилактика инспектори, солиқчилар, ДСЭНМ, "Тоза ҳудуд" ходимлари ҳам "ишга" киришишди. Бежиз "ишга" сўзи қўштирноқ ичида ишлатилмаяпти. Шу куни йўл четидаги "лоток" ариқ балчиқдан тозаланди. Савдогарларга бозор ичига кириб савдо қилиш лозимлиги тушунтирилди. Дўконлардан пиёдалар йўлагига чиқарилган маҳсулотлар ичкарига олинди. Офтобда "кабоб" бўлаётган товуқ гўшти, озиқ ва ноозиқ товарлар дўконларга киритилди. Лекин, "тартиб бўлар экан-ку" деб мамнун бўлганларнинг хурсандчилиги узоққа чўзилмади.\nЭртаси кундан бошлаб, яна ўша аҳвол. Масъулларнинг масъулияти бир кунлик эдими? Нега доимо "комиссия келиши"га тартиб бўладию ўз-ўзимиз учун савдо маданияти, тартиб қоидаларга риоя қилмаймиз.\n— Ҳар ой 320 минг сўм патент тўлайман. Муқим савдо қиладиган жойим йўқлиги сабабли, бозор атрофида одам гавжум ерда, йўл ёқасида савдо қиляпман, — деди савдогарлардан бири. — Савдо билан машғул бошқалар ҳам шунга ўхшаш важларни келтиришаяпти. Тўғри улар ҳам фойда кўриш, рўзғор тебратиш учун шу ишнинг бошини тутган. Бироқ "Паст Дарғом буюм-савдо" бозорининг кунботар томони бум-бўш. "У тарафга одамлар бормайди, савдо юришмайди" дея эътироз билдиришлари ҳам ўринли. Нима қилиш керак? Бунинг учун йўлни бозорга айлантириш шартмас-ку.\nБозор бошлиғи Эркин Тилабов бозор ичида 27 та турғун савдо биноси ҳамда бўш жойлар кўплигини айтиб савдогарларни ичкарига таклиф қилди. Бунинг учун якка тартибдаги тадбиркор сифатида давлат рўйхатидан ўтганлар ана шу имкониятдан фойдаланиши мумкин.\nЯратиб берилаётган шарт-шароит учун бошланишида ижара ҳақи олинмаслиги айтилди. Бу таклифга ким кўнди, ким яна ортга "тисарилди". Эртаси кунги аҳволдан буни билиш қийин эмас. Сабаби улар орасида патент тўламайдиганлари ҳам борлиги эмасмикин?\n"Паст Дарғом мева-сабзавот" борзорида ҳам худди шундай ҳолатни кўриш мумкин. "Стоянка" олди турли маҳсулотлар сотаётган савдогарлар билан ўраб олинган.\nБундай ҳолатлар харидор, пиёдалар ва машиналарнинг эркин ҳаракатланишига тўсқинлик қилади. Санитария ҳолати эса ариқ ва атрофда тўпланган чиқиндалардан маълум.\nҲақли бир савол туғилади. Бозорларда тартиб-интизом, тозалик ва бошқа масалалар бўйича деярли барча идоралардан масъул кишилар бириктирилган. Юқорида айтилганидек, сектор раҳбарлари ҳудудга борган пайт ўша масъуллар "қимирлашади".\n"Айтиш, танқид қилиш осон". Бу бозор ҳудудига масъулларнинг гапи. Тартиб-интизом бўлиши учун озгина ўйлайдиган, имконият қидира-ётган одам топилмаяпти ҳудудда. Очиғи, "Паст Дарғом буюм-савдо" бозорининг "Самарқанд-Каттақўр-ғон" магистраль йўлига ёндош ташқи томони қатор йиллардан буён қаровсиз. Қарийб, 1 гектарга яқин шу жойни йўналишсиз таксилар учун тўхташ жойига айлантириш, автобошбекат билан бозор оралиғидаги йўлга чиқиладиган 2 дарвозани (вақтинча бўлса ҳам) ёпиш керак. Бу билан катта йўл атрофидаги тирбандликнинг олди олинади. Яна бир томони, Гўзалкент қўрғони тарафдан келадиган машиналар ҳам тор жойга "тиқилмайди". Иккинчи ўнғайлик эса бозорнинг одам "сийрак" қисмидан ҳам кириш-чиқиш барқарорлиги эвазига кунботар тарафдаги дўконлар гавжумлашади. Қисқаси, савдогарлар "одам бормайди" деб нолишмайди. Ана шунда бир кунлик "тартиб" доимийга айланади.\nМасъуллар ҳамон жим\nЖамият бугун, 11:39


Аёл борки олам мунаввар, ушбу эътироф тараққиёт сари жадал одимлаётган бизнинг Республикамизда аёлларга бўлган эътибордир. Ёш авлод дастлабки ҳаёт сабоқларини онадан ўрганади. Миллат давомчилари бўлган аёллар – миллий маънавият, миллий тарбия асосчилари ҳамдир. Айниқса, таълим соҳасида фидокорона меҳнат қилиб, илм – янги кашфиёт устида тинмай изланиб, ишлаётган аёлларга қанча тасанно айтсак, шунча оз.\nИнститут катта мажлислар залида институт профессор-ўқитувчилари ходимлари, ҳамда талабалар иштирокида “8-март – халқаро хотин-қизлар куни” муносабати билан “Сен барибир муқаддассан, муқаддас аёл” мавзусидаги маданий – маърифий тадбир ўтказилди. Тадбирда иштирокчилар аёлларни мадҳ этувчи шеър ва қўшиқлар билан чиқишлар қилишди.\nИнститут раҳбарияти Ўзбекистонимизнинг ҳар томонлама ривожланиб боришида ўрни беқиёс бўлган иқтисодиёт соҳасига бўлажак малакали кадрларни етказиб бериш жараёнида хизмат қилиб келаётган 49 нафар аёлларни, шулардан 1 нафари фан доктори, 11 нафари эса фан номзодларини янада куч-ғайрат, шижоат ҳамда матонат билан ишлашларига зафарлар тилади.


Энергетика вазирлиги Матбуот-штаби: 2021 йилда магистрал электр узатиш тармоқлари ва подстанцияларда амалга оширилган ишлар сарҳисоб қилинди — видео\nИжозатингиз билан, “Ўзбекистон миллий электр тармоқлари” акциядорлик жамияти томонидан амалга оширилган ишлар кўламини рақамлар ифодаси ва инфографика шаклидаги кисқача баён қилсак.\nАввало, мамлакатимиз электр энергетика тармоғида мавжуд юқори кучланишли электр тармоқларининг узунлиги ошиб бориши динамикасига эътибор берсак.\nИнфографикада кўриниб турганидек, Ўзбекистон электр энергетика тармоғидаги юқори кучланишли — 110, 220 ва 500 киловольт магистрал электр узатиш тармоқлари узунлиги 2005 йилдан 2022 йилгача изчил ошиб борган. Таққослаш ва таҳлил учун шуни алоҳида таъкидлаш лозимки, 2005–2016 йиллар давомида, яъни 11 йил давомида 898,8 км юқори кучланишли электр тармоқлари янгидан қурилган бўлса, 2017–2021 йилларда, яъни охирги 5 йил давомида узунлиги 1833,2 км бўлган юқори кучланишли электр узатиш тармоқлари фойдаланишга топширилган.\nЭътиборингизга ҳавола этилаётган инфографикада кўрсатилганидек, Ўзбекистон электр энергетика балансидаги 110, 220 ва 500 киловольт кучланишли подстанциялар сони 2005–2021 йиллар оралиғида 17 тага кўпайиб, электр таъминотининг ишончлилиги ошириб борилган.\nМисол учун, 2005–2016 йилларда, яъни 11 йил давомида 8 та подстанция қурилган бўлса, 2017–2021 йиллар, яъни 5 йил давомида 8 та юқори кучланишли подстанция фойдаланишга топширилган.\nЭнди эътиборингизни “Ўзбекистон миллий электр тармоқлари” акциядорлик жамияти томонидан 2021 йилда амалга оширилган ишларга қаратсак (вилоятлар кесимида).\nЖорий йилда Қорақалпоғистон Республикасида 125 МВА (мегавольт•ампер) қўшимча қувват яратилган бўлса, Андижон вилоятида жами 200 МВА қўшимча қувват яратилди. Бухоро вилоятида электр таъминоти ишончлилигини оширишга хизмат қиладиган модернизация-реконструкция ишлари эвазига 128 МВА қувват яратилишига эришилди.\nЖиззах вилоятидаги 110 кВли “ДНС-2” подстанцияси реконструкция қилиниб, 220 кВ кучланишли подстанцияга айлантирилаётган бўлса, Қашқадарё вилоятининг Шаҳрисабз туманида 220 кВли “Амир Темур” подстанцияси янгидан қурилиб фойдаланишга топширилди ва вилоятда 125 МВА қўшимча қувват яратилди. Бу эса бошқа подстанциялар юкламасини меъёрга келтириш баробарида 110 кВли “Яккабоғ–1” ва “Яккабоғ–2” ҳаво электр узатиш тармоқларида ўта юклама ҳосил бўлиши ҳолатларининг олдини олди.\nТошкент вилоятидаги мавжуд юқори кучланишли электр узатиш тармоқлари капитал таъмирланиб ва модернизация ва реконструкция ишлари натижасида вилоятда 150 МВА қўшимча қувватга яратилди. Тошкент шаҳрида ҳам капитал таъмирлаш, модернизация ва реконструкция ишлари олиб борилди.\nЖиззах вилоятидаги “ДНС-2” подстанциясида 85 МВАга қўшимча қувват яратилди ва 2021 йилда юқори кучланишли 19 та подстанцияларда жами қўшимча 1815 МВАга оширилди.\nУмуман олганда, 2019–2021 йиллар давомида юқори кучланишли подстанцияларда 3953 МВА қўшимча қувват яратилди. Мазкур яратилган қувватлар республиканинг максимал истеъмол қувватига нисбатан 33,5 фоиз оширилди.\nАгар таҳлил ва таққослашни 5 йилликларга бўлиб кўрсак, юқори кучланишли элекр тармоқлари ва подстанцияда амалга оширилаётган ишлар кўлами изчил ортиб бораётганини кўришимиз мумкин. Мисол учун, 2012–2016 йилларда 680 МВА қўшимча қувват яратилган бўлса, бу кўрсаткич 2017–2021 йилларда 5 621 МВАни ташкил этган.\n“Ўзбекистон МЭТ” АЖ Ахборот хизмати


Туркия Марказий Осиёнинг туркий тилли давлатлари билан бўлган виза тартибини бекор қилиш ниятида - Фарғона.Ру ахборот агентлиги\n23:57 msk, 13 Июль 2020\nБахтиёр Шоҳназаров (Измир, Турция)\nБу борада тегишли қарор аллақачон тайёрлаб қўйилган бўлиб, яқин орада у Туркия президентига тасдиқлатиш учун етказилади. “Туркия барча муслимонлар ва турклар учун иккинчи ватанга айланажак”, - деди Туркия ташқи ишлар вазири “Заман” газетасига берган интервьюсида.\nБироқ Туркия ва Ўзбекистон ўртасидаги муносабатлар ҳали ҳам совуқлигича қолаётгани сир эмас. Шунга қарамай, Ўзбекистон ҳам фуқаролари Туркияга эмин-эркин кириб келишлари мумкин бўлган мамлакатлар рўйхатига киритилган.\nОдатда, дипломатияда бошқа давлатлар сизга қандай муносабатда бўлсалар, уларга ҳам ана шундай муносабатда бўлиш қабул қилинган. Шундан келиб чиқилса, 2003 йил ёзида Туркия ўз фуқароларининг виза олиш бўйича аризаларини кўриб чиқишни чўзиб юбораётган ёки сабабларини кўрсатмасдан, умуман уларга виза беришдан бош тортаётган Ўзбекистон консуллик муассасалари томонидан туркиялик фуқаролар ҳуқуқи бузилиш ҳолатлари кўпайиб кетганига жавобан ўзбекистонлик фуқаролар учун виза тартиби жорий этишга мажбур бўлганди. Боз устига, Ўзбекистонда ўз бизнесига эга бўлган шахсларга берилмиш визаларнинг яроқлилик муддати ҳам унча узоқ бўлмаган, бундай визалар, асосан, олти ойгача берилган. Бундан ташқари, туркиялик фуқаролар Ўзбекистонда бўлган пайтларида қайддан ўтишлари лозим бўлиб, унинг муддати ҳам виза муддатидан кўп бўлмасди. Аснода Туркиянинг ўзида чет элликлар учун қайддан ўтиш (пропискага туриш) деган нарса мутлақо йўқ. Мамлакат ичида юришга паспорт назоратидан ўтаётган пайтда паспортга уриладиган штамп асос бўлиб хизмат қилади.\nТуркияга эркин кира олиш ҳуқуқи ўзбекистонлик фуқароларига нима беради?\nБиринчидан, эндиликда Туркияга боришни истаганлар Тошкентдаги Туркия элчихонасининг консуллик бўлими эшиги тагида виза олиш учун сарғайиб ўтирмайдилар. Ахир одамлар Ўзбекистоннинг турли бурчакларидан келар эдилар-да. Виза тартибининг бекор қилингани эса уларнинг пулларини ва вақтларини тежашга ёрдам беради.\nИккинчидан, виза олиш учун талаб қилинган турли маълумотномалар йиғиш ва Туркиядаги танишлар ёки фирмалардан таклифнома олиш билан боғлиқ бўлган бюрократик муаммолар йўқ бўлади.\nУчинчидан, виза олиш учун тўланадиган 80 АҚШ доллари миқдоридаги пул Туркияга боришни истаганларнинг ўз чўнтакларида қолади, натижада бу мамлакатга бўлажак саёҳат нархлари ҳам пасаяди. Агар Ўзбекистон аҳолисининг даромад даражасини ҳисобга оладиган бўлсак, бунда яхшигина пул иқтисод қилиб қолинганига амин бўламиз.\nТўртинчидан, Тошкентдан виза ололмаган ўзбекистонликлар учун қўшни Қозоғистондан катта пул эвазига Туркия визаларини олиб берадиган учинчи шахсларнинг “хизматлари”га ҳожат қолмайди.\nБешинчидан, эндиликда қўлида етарлича маблағ ва паспортида ВҚЎБ стикери бўлган кишилар Туркияга муаммосиз бора олишлари мумкин. Қайд этиш жоизки, Ўзбекистондан ташқари собиқ Совет Иттифоқи республикаларининг барчасида бунақа тартиб (чиқиш визасини олиш) бекор қилинган.\nОлтинчидан, иккала давлат ўртасида қатновчи йўловчилар сони ортади, бу эса авиаташувчилар ва аэропорт хизматлари фаолиятига ижобий таъсир кўрсатади.\nВа ниҳоят, ўзбеклар ва турклар бир-бирлари билан кўпроқ мулоқотда бўла бошлайдилар, бу иккала халқ ўртасидаги қардошлик алоқаларининг мустаҳкамланишига ёрдам беради – бу эса энг муҳимидир.\nВиза тартибини бир томонлама бекор қилинишида Туркия учун зиён борми? Ҳа, бор. Мамлакатга эркин кира олиш ҳуқуқидан иш изловчилар ҳам фойдаланиб қолишлари мумкин, натижада мамлакатда меҳнат муҳожирларининг, жумладан, ноқонуний коррандаларнинг ҳам сони кўпайиб кетади. Сўз келганда айтиб ўтиш керакки, Туркияда Арманистондан бўлган етмиш мингдан зиёд ноқонуний гастарбайтерлар ишлайдилар, ҳолбуки иккала давлат ўртасида ҳатто дипломатик алоқалар ҳам ўрнатилмаган.\nИжобий жиҳатларга келсак, Туркия туркий тилли халқлар учун янада жозиброқ мамлакатга айланади. Одамлар бу мамлакатга қанча кўп келсалар, шунча кўп валюта олиб келадилар, саёҳатчилик, савдо-сотиқ ва хизмат кўрсатиш соҳаларида ишлайдиган тадбиркорлар учун эса янада каттароқ имкониятлар пайдо бўлади.\nБироқ, таъкидлаш ўринлики, Марказий Осиёдаги турк ўлкаларининг фуқаролари учун виза тартибини бекор қилиш ҳақидаги якуний қарор Туркиянинг янги ҳукумати тузилганидан кейингина қабул қилиниши мумкин.


Молия вазирлиги ходимлари томонидан бюджет ташкилотларида ўтган йили ва жорий йилнинг биринчи чораги давомида ўтказилган назорат тадбирлари бу муассасаларнинг аксариятида молиявий қинғирликлар борлигини кўрсатди.\nБу қинғирликлар ҳажми Олий Мажлис Қонунчилик палатасида мазкур даврлар якунлари бўйича давлат бюджети ва давлат мақсадли жамғармалари бюджетларининг ижроси тўғрисидаги ҳисобот муҳокамаси чоғида маълум қилинди.\nҲисоботдан кўринадики, ўтган йили давлат молиявий тадбирлари ўтказилган 5575 та бюджет ташкилотининг 7744 тасида 68,1 миллиард сўм миқдорида молиявий хатоликлар аниқланган. Бу сумманинг 15,6 миллиард сўми камомад ва ўзлаштириш ҳисобланади. 52,5 миллиарди эса ноқонуний харажатлардир.\nЖорий йилнинг биринчи чорагидаги аҳвол эса бундан ҳам баттар. 1 348 та бюджет ташкилотининг 1 189 тасида 23,4 млрд. сўм миқдорида молиявий хатоликлар топилган. Бунинг 5,9 млрд. сўми ўзлаштириш, 17,5 млрд. сўми эса ноқонуний харажатлардир.\nБу рақамларни оддий тилга ўгирадиган бўлсак, бюджетдан пул оладиган ташкилотларнинг 80 фоизидан ортиғида мансабдорлар ёки маблағларни ўзлаштириб юбормоқда, ёки ноқонуний харажатлар қилмоқда.\n“Элтуз” билан мавзу юзасидан суҳбатлашган иқтисодчи Ғолибжоннинг айтишича, аслида ноқонуний харажатлар ортида ҳам ўзлаштириш билан боғлиқ жиноят ётади.\nРаҳбарлар ташкилот учун умуман кераксиз бўлган ёки эҳтиёждан ортиқ хизматлар ёки маҳсулотлар учун маблағ ўтказади ва бунинг ортидан таъминотчилар билан ўзаро тил бириктирган ҳолда “пул қилади”.\n“Эътибор берган бўлсангиз, ташкилотга келган янги раҳбарларнинг аксарияти ишни турли таъмирлаш ишларидан бошлайди. Чунки қурилиш ишларидаги ўзлаштиришни аниқлаш қийин. Шунинг учун бу ишдан раҳбарлар яхшигина пул ўзлаштириб олади”, дейди Ғолибжон “Элтуз” билан суҳбатда.\nУнинг таъкидлашича, парламентда айтилган сумма айсбергнинг учи, холос. Аслида бюджет ташкилотларида ўзлаштириш миқдори жуда катта ва буни депутутларнинг ўзлари ҳам яхши билади.\n“Масалан, ҳамма биладиган ободонлаштириш ишларини олайлик. Дейлик, ҳоким бирорта фирманинг эгасини чақиртириб, ҳомийлик асосида бирор кўчани ободонлаштириб беришни сўрайди. Фирма эгасининг кўнмай иложи йўқ. Акс ҳолда ишхонасини солиқ босади. Ўша фирма ўзининг ҳисобидан кўчани асфальт қилади. Кейин бу иш бошқа бирорта таниш фирма ҳисобига расмийлаштирилади. Унга бюджетдан асфальт учун пул ўтказилиб, мансабдорлар томонидан бўлиб олинади. Бу энди бир мисол”, дейди Ғолибжон.\nБюджет маблағларини ўзлаштириш Ўзбекистонда коррупциянинг энг кенг тарқалган кўринишларидан бири ҳисобланади.\nУмуман, коррупция даражаси бўйича мамлакат дунёда энг охирги ўринлардан бирини эгаллайди. Хусусан, Transparency International халқаро ташкилотининг коррупцияга қарши рейтингида Ўзбекистон 180 та давлат орасида 158-ўринда қайд этилган эди. Бу эса 2017 йилдагидан бир поғона пастдир.\nДемак, мамлакатда коррупцияга қарши кенг кўламда курашилаётгани айтилаётган бир пайтда аҳвол яхшиланиш ўрнига тобора ёмонлашмоқда.\ndata-title="Еб битирилаётган бюджет " data-description="<!-- wp:paragraph --> <p>Молия вазирлиги ходимлари томонидан бюджет ташкилотларида ўтган йили ва жорий йилнинг биринчи чораги давомида ўтказилган назорат тадбирлари ..." data-image="https://eltuz.com/wp-content/uploads/2019/02/rasm42276.jpg" data-url="https://eltuz.com/asosiy-mavzular/210524/" data-services="facebook,odnoklassniki,twitter,telegram" data-counter="ig">


"Соҳибжамол ва махлуқ" эртаги АҚШда диққат марказида\n10:35 / 21.11.2016 11284\nАмерикалик ўқитувчиларнинг сўзларига кўра, Дисней компаниясининг "Соҳибжамол ва махлуқ" эртаги салбий оқибатларга олиб келиши мумкин. Бу ҳақида The Independent нашри хабар берди.\nЭмма Уотсон иштирокидаги янги картина премьераси муносабати билан "Соҳибжамол ва махлуқ" эртаги АҚШда яна диққат марказида. Нашрда таъкидланишича, баъзи мактабларга янги дарс режалари келиб тушган бўлиб, уларда ички зўравонлик мавзуси бир қатор Дисней эртаклари мисолида кўриб чиқилади.\n"Махлуқ Беллга ҳужум қилмайди, лекин жисмоний зўравонлик хавфи мавжуд. Фильм аёл чиройли ва меҳрибон бўлса, у баджаҳл одамни ўзгартириши ҳамда уни ижобий инсонга айлантириши мумкинлигига ишора қилади. Бошқача қилиб айтганда, агар эркак киши унга яхши муносабатда бўлмаса, бу аёлнинг айби", - дейилади дарслик режасида.\nМанбага кўра, Диснейнинг бошқа персонажлари - Сув париси, Золушка, Оппоғойда ҳам ана шундай вазият кузатилади. Муаллифларнинг фикрича, "юз-кўзида бахт акс этган ёш аёллар уйидаги ишларни бажариб, эркакларнинг келишини кутиб ўтиришади".\n"Диснейда ирқчилик/зўравонлик" номли дарс режаси таълим сайтига номаълум ўқитувчи томонидан юкланган бўлиб, у 11 минг марта кўриб чиқилган.\nЎз навбатида, реал таълим кампания раиси Крис Макговерн мазкур материални оилавий қадриятлар ва эртаклардаги донишмандликка нисбатан ахлоқсиз ҳужум деб атади.\nСоҳибжамол ва махлуқ\nАнгрен шаҳар мактабларида “Она тили ва адабиёти” фан ойлиги доирасида ўзбек тили муаммолари ҳам муҳокама қилинмоқда\nМактабларга синф журналлари ҳалигача етказиб берилмади. Ўқитувчи яна сарсон\n«Юқоридан келган топшириқ». Каттақўрғондаги мактабда ўқитилмаган фан учун имтиҳон олинган


ЎзА - Энди бу гал Жондор туманидаги шифокор калтакланди\nЭнди бу гал Жондор туманидаги шифокор калтакланди\nИжтимоий тармоқларда тарқалган “Spark” автомашинаси ҳайдовчиси “Cobalt” автомашинасини турган жойида орқасидан келиб, зарб билан қайта-қайта уриб, сўнгра ҳайдовчи машинадан тушиб “Энди буларга кўрсатаман”, дея кимгадир таҳдид қилаётган ҳолати акс этган видеолавҳа муҳокамаларга сабаб бўлди. Маълум бўлишича, ушбу воқеа Жондор туман тиббиёт бирлашмаси ҳудудида содир бўлган. Соғлиқни сақлаш вазирлиги мазкур ҳолатни ўрганиб, қуйидагиларни маълум қилади.\n2019 йил 11 август куни соат тахминан 18.00 атрофида В.Қ. исмли фуқаро Жондор туман тиббиёт бирлашмаси туғруқ бўлимига маст ҳолда келиб, “Д.Қ исмли аёл 3 кундан бери туға олмаяпти, сенлар қарамаяпсанлар”, деб жанжал кўтаради ва шифокорларни хақорат қилади. Иш вақтини якунлаб, уйига қайтаётган акушер-гинеколог М.Т. нима бўлаётганини билиш учун воқеа жойига боради. В.Қ.нинг мақсадини тушунгач, у айтган аёлдан хабар олиш мақсадида туғруқхона қайтиб кириб, беморлар қайд этилган дафтардан Д.Қ.нинг исми-фамилиясини излайди. Бироқ рўйхатда бундай бемор қайд этилмаган эди. Сўнгра, кўчага чиқиб В.Қ.га қариндоши шифохонада эмаслигини айтади.\nШу пайтда В.Қ. шифокорни ҳақорат қилиб, мушти билан уриб, жароҳат етказади. Теварак-атрофдаги одамлар уларни ажратиб қўйгач, шифокор иш вақти тугагани учун уйига қайтиш мақсадида кўчада турган машинаси томон отланади. Бу пайтда В.Қ. ҳам “Spark” русумли автомашинасига ўтириб, туғруқ бўлими биноси ёнида турган шифокор М.Т.га тегишли “Cobalt” русумли машинасининг орқасига “Spark”и билан бориб, бир неча маротоба урган.\nУшбу ҳолат бўйича ўша пайтнинг ўзида туман ички ишлар бўлимига хабар қилинган. Бироқ энг ачинарлиси шуки, ўша куни фуқаро В.Қ.нинг қариндоши шифохонада эмас, уйида бўлган. У аёл орадан икки кун ўтиб, 13 августь куни эрталаб, соат 8.15.да туғруқ мажмуасига келтирилган ва шифокорларнинг кўмагида шу куни кўзи ёриган. Ҳозир она ва боланинг саломатлиги яхши. Яқин кунларда уларга уйга рухсат берилади.\nКейинги пайтларда шифохоналарда тиббиёт ходимларига беморларнинг қариндошлари ва яқинлари томонидан ноҳақ таҳдид қилиниши, ҳатто, тан жароҳати етказилиши ҳолатлари тез-тез кузатилаётгани жуда аянчли ҳолатдир. Бу галгиси янада ошиб тушди: энди шифокорнинг мол-мулкига ҳам зиён етказилди. Ачинарлиси, бу ҳодисани содир этган инсон Жондор туман ФҲДЁ бўлими ходими экан.\nСоғлиқни сақлаш вазирлиги яна бир карра халқимизга, жамоатчиликка мурожаат қилиб шуни маълум қиладики, тиббиёт ходими учун энг эзгу мақсад – дардига малҳам истаб келган ҳар бир беморга шифо бахш этиш. У бундай эзгу вазифани кимнингдир таҳдиди ёки дўқ-пўписасидан қўрққани учун эмас, аввало, ўзининг хизмат бурчи, инсоний вазифаси бўлгани учун виждонан бажаради.\nШу боис Соғлиқни сақлаш вазирлиги ҳуқуқ-тартибот идораларидан бундай ҳолатларга қарши кескин курашиш, тиббиёт ходимларининг ҳақ-ҳуқуқлари ҳимоясини кучайтиришни такроран сўраб қолади.


Давлат харидлари тизими такомиллашади — Review.uz\nДавлат харидлари тизими такомиллашади\n«Давлат харидлари тизимини янада такомиллаштириш ва давлат харидлари жараёнига тадбиркорлик субъектларини кенг жалб қилиш чора-тадбирлари тўғрисида» Президент қарори қабул қилинди.\n«Давлат харидлари тизимини янада такомиллаштириш ва давлат харидлари жараёнига тадбиркорлик субъектларини кенг жалб қилиш чора-тадбирлари тўғрисида» Президент қарори (ПҚ-4544-сон, 05.12.2019 й.) қабул қилинди.\nҚарорга мувофиқ, 2020 йил 1 январдан айрим хўжалик жамиятлари ва стратегик аҳамиятли корхоналар харидларни амалга оширишдан олдин давлат харидлари бўйича махсус ахборот порталида эълон жойлаштиради.\nЭълонда харид комиссияси томонидан таклифларни қабул қилиб олишнинг 15 кундан кам бўлмаган сўнгги муддати ҳамда қонунчиликда назарда тутилган ахборот бўлиши керак.\nШунингдек, харид комиссиясининг баёни у расмийлаштирилган куни давлат харидлари бўйича махсус ахборот порталида 2 иш куни муддатга жамоатчилик муҳокамасига жойлаштирилади.\n2020 йил 1 апрелдан бошлаб бюджет ташкилотларининг чет эл валютасидаги маблағларига нисбатан Молия вазирлиги Ғазначилигида шахсий ғазна ҳисобварақлари очиш орқали ғазна ижроси механизми жорий этилади.\nБундан ташқари, қарор билан киритилган ўзгартиришларга кўра Товарларни (ишлар, хизматларни) харид қилишнинг алоҳида тартиби белгиланадиган, хўжалик жамиятлари ва стратегик аҳамиятга эга корхоналарнинг янгиланган рўйхати тасдиқланди.\nШунингдек, эндиликда ушбу алоҳида тартиб устав фондида (капиталида) стратегик харидорларнинг улуши мавжуд бўлган ташкилотларга жорий этилмайди.\nКиритилган ўзгартиришларга кўра, эндиликда, вазирлик (идора, муассаса) ва унинг таркибидаги ташкилот (муассаса) ўртасида товарлар (ишлар, хизматлар)нинг харид қилинишида давлат буюртмачилари томонидан тўғридан-тўғри шартномалар тузилади.\nҲозирга қадар ушбу қоида фақат вазирлик (идора, муассаса)нинг таркибидаги ташкилотлар (муассасалар) ўртасида товарлар (ишлар, хизматлар)нинг харид қилинишига тааллуқли бўлган.\nШунингдек, эндиликда ходимлари умумий сонининг камида 50 фоизи ногиронлиги бўлган шахслардан иборат бўлган юридик шахслардан товар (ишлар, хизматлар) тўғридан-тўғри шартномалар асосида харид қилинади.\n“Фармацевтика маҳсулотларининг сирли харидори” институти жорий этилади\nМева-сабзавотчиликка ихтисослашган 55 та тумандаги боғлар хатловдан ўтказилади\n11.09.2020 10:38 281


Нобелчи адиблар Ўзбекистонга таклиф этилди - xabar.uz\nНобелчи адиблар Ўзбекистонга таклиф этилди\n01.11.2019 11:10 0 1366\nЎзбекистонда илк бор жорий этилган халқаро адабий алмашув дастури ташаббускори, ёзувчи ва таржимон Аъзам Обид адабиёт йўналишида Нобель мукофоти соҳиби бўлган ижодкорлар – Ўрхон Помуқ, Ҳерта Мюллер ва Мо Янни юртимизга таклиф қилди. Жаҳонга донғи кетган адиблар Uzbekistan’s Literature and Art Bridge (Ўзбекистонни дунё адабиёти ва санъати билан боғловчи кўприк) дастурида иштирок этишга даъват этилган.\n«Мен кўп йиллардан буён она сайёрамиз бўйлаб сайру саёҳат қилиб, хориждаги дўсту ёрларимни Ватанимизга таклиф этиб келаман. Киприкдаги ёшдек қалқиб турган беқарор заминимизни қутқариб қолмоқ учун ижодий мулоқот ва алмашувларни кучайтириш лозим», – деб ёзади Аъзам Обид донгдор адибларга инглиз тилида йўллаган мактубида.\nUzLAB дастури 2018 йил октябрь ойида тажриба сифатида жорий этилган. Ҳозирга қадар мазкур дастур доирасида ўндан зиёд хорижий давлат ижодкорлари юртимизда меҳмон бўлди. Хусусан, жорий йил 25 сентябрдан 10 октябрга қадар давом этган ёзувчи, рассом ва маданият ходими резиденция дастурида АҚШ, Австралия, Япония, Дания, Испания, Болгария, Исроил, Бангладеш, Қирғизистон ҳамда Қозоғистондан келган атоқли ижодкорлар қатнашди.\nUzLAB ташаббусидан кўзланган мақсад – адабий, маданий алмашув, ўзбекистонлик ёзувчи, шоир, рассом ва маданият соҳаси вакилларига хорижлик ҳамкасблари билан мулоқот ўрнатиш учун имконият яратиш, мунтазам ҳамкорлик қилиш, кўргазмалар ўтказиш, китоблар чоп этишдан иборатдир.\nТаъкидлаш жоизки, UzLAB дастури махсус молия манбалари ва ҳомийлик маблағларисиз, кўнгиллиларнинг ҳиммати эвазига амалга оширилмоқда.\n«Ислоҳот ва фикрий янгиланишга кўмак берувчи янги авлод шоир, ёзувчи ва рассомларини тарбиялаш учун белни маҳкам боғлаб жидду жаҳд қилмоқ лозим. Мавриди билан хорижда юрган кўп миллионли меҳнат муҳожирларимизни Ватанга қайтармоқ керак. Ўзбекистон гуллаб-яшнашини кўрмоқ – ҳар биримизнинг ардоқли орзумиздир. Умид қиламизки, дастуримиз келгусида юртимизда кенг кўламли халқаро ижодий лойиҳа ва фестиваллар ташкил этилиши, халқаро ижод уйлари очилишига туртки бўлади», – деб ёзади А.Обид ўз мактубида.\nАтоқли адибларнинг Самарқанд, Бухоро, Хива каби кўҳна шаҳарлар ҳамда яшил водийнинг кенту қасабаларини зиёрат қилиши, ижодий учрашувларда қатнашиши кўзда тутилган.\nТурк адиби Ўрхон Помуқ (2006), олмон шоираси Ҳерта Мюллер (2009), хитой ёзувчиси Мо Янь (2012) бетакрор ижодий изланишлари учун адабиёт йўналишида Нобель мукофотига сазовор бўлган.\nёзувчи адабиёт Нобель\nХориж 25/09, 10:28\nНобель мукофоти: лауреатларга бериладиган пул миқдори оширилди\nХориж 22/09, 20:15\nНобель мукофотини топшириш маросими ва зиёфат бекор қилинди\nЖамият 09/09, 10:59\nСенатор, ёзувчи Шарап Уснатдинов вафот этди\nМаданият 26/08, 22:11\nБукер мукофотининг 2020 йилги ғолиби аниқланди


28 феврал 2021, Тошкент вақти: 12:17\n“Тошкентда совуқ кунларда иситиш тизими панд бермоқда”\nҲаво ҳарорати кескин тушиб кетган ва қор ёққан сўнгги ҳафтада Тошкентнинг бир қатор туманларида иситиш тизими панд берди (“Новий век”, 2 апрель).\nМасалан, Қорасув даҳасидаги кўп қаватли уйларда иситиш тизими кўнгилдагидек ишламагани сабабли аҳоли совуқдан азият чеккан.\nТошкентлик Мунира Исҳоқовага кўра, у иситиш учун ўз вақтида катта миқдорда пул тўламоқда, аммо монопол мавқега эга “Тошиссиқсувқуввати” ташкилоти талаб даражасида хизмат кўрсатмаётир.\nГазета аҳолидан пул йиғишда ғайрат кўрсатаётган иссиқлик идораси сифатли хизмат борасида ҳам шундай ғайратли бўлиши лозимлигини эслатади.\n“Ўнлаб омонатчининг ҳақига хиёнат қилган банк мансабдорлари ушланди”\nЎзбекистон Ташқи иқтисодий фаолият Миллий банкининг Юнусобод туманидаги филали бошқарувчиси ўнлаб омонатчиларнинг жуда катта миқдордаги ҳақига хиёнат қилгани фош этилди (“Даракчи”, 2 апрель).\nИсми ошкор этилмаган банк мансабдори ҳамкасблари билан жиноий тил бириктириб, банкка хориж валютасида омонат қўйган ўнлаб фуқароларнинг пулларини шахсий бизнес юритиш мақсадида ишлатиб юборган.\nБанк бошқарувчиси хизмат вазифасидан фойдаланиб, омонатчиларнинг имзоси ва зарур ҳужжатларни сохталаштирган. Қайд этилишича, Миллий банкнинг Юнусобод тумани бошқарувчиси аввалроқ – Сирғали филиали бошлиғи ўринбосари ва Тошкент шаҳар бош бошқармаси бўлим бошлиғи ўринбосари лавозимларида ишлаган кезларда ҳам фуқароларнинг пулини сохта ҳужжатлар билан ечиб олиб, ўз бизнесига тикиб юборган.\nМаълум қилинишича, суд ушбу ишга алоқадор банкирларга нисбатан адолат ҳукм ўқиган.\n“Газ идораси расмийси аҳолини ҳисоблагичлар ўрнатишга чақирди”\n“Ўзтрансгаз” ширкати инженер-метрологи Баҳодир Муллажонов уйида газ ҳисоблагичлари бўлмаган фуқароларни ҳисоблагич ўрнатишга чақирди (“Ўзбекистон овози”, 2 апрель).\nГаз ширкати мутасаддисига кўра, айни пайтда Ўзбекистон миқёсида ҳисоблагичлар ўрнатилган хонадонлар жами 3,2 миллионтани ёки 71 фоизни ташкил этмоқда.\nМаълум қилинишича, ҳозирда “Ўзстандарт” агентлиги синовидан ўтган, Россия ва Хитойда ишлаб чиқарилган G–1,6, G–2,5, G–4, G–6, G–10 русумли ҳисоблагичларини ўрнатишга рухсат берилган.\n“Ўзтрансгаз” вакилига кўра, ҳисоблагичлар тикланмайдиган табиий газдан оқилона фойдаланишга хизмат қилади.\n“Ер учун 7000 доллар пора сўраган ҳокимлик мансабдори 10,6 йилга кесилди”\nСамарқанд шаҳар ҳокимлигига тегишли уй-жой қурилишини мувофиқлаштириш бошқармаси бошлиғи Аъзам Ҳайдаров ер олди-cотдисида пора олиб келгани учун қўлга олинди (“Ҳуқуқ”, 2 апрель).\nМаълум қилинишича, Аъзамжон Ҳайдаров ер сотишда пора олгани етмагандек, фуқароларга сохта ҳужжат бериб, уларни чув туширган.\nБошқарма бошлиғи Ҳайдаров кўплаб ҳолатларда фуқаролардан пул олган. Масалан, Самарқанд шаҳар “Қундузсўфи” маҳалласидан уй ажратиш учун фуқаро Дилбар Кулимовадан 1000 доллар олган.\nФуқаро Исомиддин Саиджоновдан эса Оқдарё ҳудудидан 18 сотих ер ажратиш эвазига 7000 доллар талаб қилган. Мансабдор воситачилар орқали поранинг 6300 долларини олаётганда ҳибсга олинган.\nҚайд этилишича, суд бошқарма бошлиғи Аъзам Ҳайдаровга 10,6 йил озодликдан маҳрум қилиш жазоси тайинлаган. Жиноят қуроли деб топилган “Спарк” машинаси ҳам давлат ихтиёрига ўтказилган.\n“Мутахассис: Фолбинлар қутуриш касаллигидан даволай олмайди!”\nКунлар илий бошлаши билан қутуриш хасталигига чалиниш ҳоллари кўпаяди (“Оила даврасида”, 2 апрель).\nРеспублика давлат санитария-эпидемиология назорати маркази бўлим бошлиғи Ҳусан Сафаров аҳолини қутурган ҳайвонлардан эҳтиёт бўлишга чақирди.\nМутахассисга кўра, Ўзбекистонда 95 фоиз ҳолатда қутуриш касаллигини қаровсиз итлар келтириб чиқармоқда. Баъзан эса мол, от, эшак, мушук каби уй ҳайвонлари, кемирувчилар касаллик қўзғаши кузатилмоқда.\n“Айрим жабрланганлар тиббий ёрдамга мурожаат этмасдан, турли зиёратгоҳ масканларга, домлалар, ҳатто фолбинларга боришади. Бироқ улардан мутлақо наф йўқ”, дейди Республика санитария-эпидемиология маркази вакили Ҳ.Сафаров.\n“Хонанда Лола яна ярим яланғоч либос кийиб, танқид нишонига айланди”\nКалта шорти кийгани ҳамда ярим яланғоч либосларда суратга тушгани учун аввалроқ танқидга учраган хонанда Лоланинг навбатдаги либослари яна кескин муҳокамаларга сабаб бўлди.\n“Даракчи” нашри хабарига кўра, Лола ўтган ҳафта Райҳон билан дуэт учун олинган клипда яна очиқ либосда ҳозир бўлган. Газета хонанданинг сонини очган ҳолда тушган суратини илова қилган.\n“Лола шармандаююю” деб ёзган ижтимоий тармоқ фойдаланувчилардан бири. Бошқа бири эса “Карочи, бу кундан кунга уятсиз бўвотти” дея изоҳлаган хонанданинг хатти-ҳаракатини.\nАввалроқ Райҳоннинг концертида елкаси ва оёқлари очиқ либос кийиб чиққани учун Лоланинг хулқ-атвори бир қатор мутасадди ташкилотларда муҳокама қилинган эди.


Нима учун Россия ва Ўзбекистон ҳарбий ҳамкорликни кучайтирмоқда? - Zamin.uz\n00:30 / 01.04.2021\nНима учун Россия ва Ўзбекистон ҳарбий ҳамкорликни кучайтирмоқда?\nЎзбекистон ва Россиянинг ҳарбий соҳасидаги ҳамкорлиги - минтақавий барқарорликни сақлашнинг энг муҳим омили, бу АҚШ ва унинг иттифоқчиларидан иборат бўлган ҳарбий гуруҳнинг мағлубияти ва Афғонистондан чиқиб кетиши фонида янада аниқ намоён бўлмоқда.\nМосква-Тошкент ҳарбий ҳамкорлигининг ривожланиш динамикаси постсовет ҳудудида хавфсизлик ва барқарорлик кўп жиҳатдан Россия билан интеграцияга боғлиқлигини исботламоқда. Икки давлат олий ҳарбий раҳбарияти ўртасида икки томонлама музокаралар мунтазам равишда олиб борилмоқда ва ўзаро ҳамкорликни ривожлантиришга қаратилган энг муҳим йўналишларини аниқлашга имкон бермоқда.\n29 март куни Москвада Ўзбекистон ва Россия Бош штаблари раҳбарлари Шуҳрат Ҳолмуҳаммедов ва Валерий Герасимов учрашув ўтказишди. Ҳарбий бошлиқлар икки томонлама ҳамкорлик натижаларини таҳлил қилиб, келгусидаги ҳаракатлар истиқболларини белгилаб олишди. Шу ўринда Валерий Герасимов РФ Мудофаа вазирлигида Ўзбекистонни Россиянинг Марказий Осиё минтақасидаги стратегик шериги деб билишини таъкидлади. Шуҳрат Ҳолмуҳаммедов эса Россия ҳарбий соҳада Ўзбекистоннинг асосий иттифоқчиси ва миллий қуролли кучлари учун энг йирик қурол етказиб берувчиси эканлигини айтди.\nGlobal Firepower ҳарбий қудрат глобал рейтингида Ўзбекистон 140 та давлатдан муносиб 51-ўринда ва Марказий Осиё мамлакатлари орасида етакчи ўринни эгалламоқда. Тошкентнинг мудофаа соҳасидаги ютуқлари кўп жиҳатдан Москва билан ҳарбий ва ҳарбий-техникавий ҳамкорлик туфайли эришилди, Россия Ўзбекистон армияси учун мутахассислар тайёрлашга кўмаклашмоқда ва Россия ички нархларида қурол-яроғ етказиб бермоқда. Ўзбекистон - бундай имтиёзга эга бўлган КХШТ (ОДКБ) зонаси ва Божхона иттифоқидан ташқаридаги ягона МДҲ давлати ҳисобланади.\nТошкент қандай қурол-яроғларни афзал кўрмоқда – бу зарба авиацияси, ҳаво ҳужумидан мудофаа тизимлари, қуруқликдаги қўшин учун зирҳли транспорт воситалари. Ўзбекистон армияси 12 та амалдаги шартномалар асосида Су-30СМ қирувчилари (Россия давлати экспорт кредити ҳисобидан), Ми-35М ҳужум вертолётлари, БТР-82А зирҳли транспортёрлари ва замонавий “Сопка-2” радиолокацион тизимларини қабул қилмоқда.\nЎзбекистон ҳарбий бюджети ялпи ички маҳсулотнинг 4 фоизига етади ва яқин ўн йилликда Россия Ўзбекистон учун энг муҳим қурол етказиб берувчи бўлиб қолаверади. РФ Мудофаа вазирлиги олийгоҳларида 300 нафардан ортиқ ўзбекистонлик ҳарбий хизматчи таҳсил олмоқда.\nАфғонистон президентининг миллий хавфсизлик бўйича маслаҳатчиси Ҳамдулла Моҳиб чет эл кучлари барвақт чиқиб кетган тақдирда фуқаролар урушининг янги босқичи хавфи ҳақида огоҳлантирди. “Толибон” апрел ойи охиригача хорижий қўшин чиқиб кетмаса, уларга қарши ҳужумларни қайта бошлашга тайёрлигини эълон қилди. АҚШ Афғонистондан фақат Иттифоқ кучлари (НАТО) билан бирга чиқиб кетишни ваъда қилмоқда, Германия парламенти эса 26 мартда Афғонистондаги Бундесвер миссиясининг 2022 йил 31 январгача узайтирилишини маъқуллади. Чап қўл ўнг қўл нима қилаётганини билмаяпти, шекилли.\nАйни пайтда "толиблар"нинг Афғонистонида "Ислом давлати"* террорчилик ташкилотининг таъсири кучайиб бормоқда, аввалроқ унга тажовузкор "Ўзбекистон ислом ҳаракати"* жангарилари қасамёд қилишган. Минтақада афғон наркотрафиги камаймаяпти. Наркотик савдогарларининг йиллик даромади тахминан 30 миллиард долларни ташкил этади. Маблағларнинг муҳим қисми терроризм ва диний экстремизмни қўллаб-қувватлашга йўналтирилмоқда. Юзага келган вазиятда Тошкент ва Москва ўртасида ҳамкорлик аниқ зарур.\nИкки томонлама муносабатларнинг асослари\nЎзбекистон ва Россия ташқи ишлар вазирлари Абдулазиз Камилов ва Сергей Лавров март ойи бошида президент Шавкат Мирзиёевнинг Россия Федерациясига иккинчи давлат ташрифига тайёргарлик кўриш масаласини муҳокама қилдилар. Ташриф доирасида 30 дан ортиқ ҳужжат, шу жумладан икки давлат ўртасида ҳар томонлама ва стратегик шерикчилик тўғрисидаги декларацияни имзолаш режалаштирилган. Биринчи навбатда – кун тартибида иқтисодиёт, аммо ҳарбий ва сиёсий масалалар ҳам ўрин олган.\nРоссия Марказий Осиёда ишончли хавфсизлик тизимини шакллантиришдан ғоят манфаатдор ва кўп нарсаларни беғаразлик билан қилмоқда. Америкаликлар минтақани фақат ўз эҳтиёжлари ва лойиҳалари учун, МДҲ давлатлари манфаатларини ҳисобга олмасдан "мослаштиришга" ҳаракат қилмоқда.\nЎзбекистон хавфсизлиги учун асосий муаммо - қўшни Афғонистондаги вазият, у ерда "ҳамманинг ҳаммага қарши уруши" давом этмоқда, “Толибон” эса шимолий чегара ҳудудларини ўз назорати остига олмоқда. Афғонистонлараро тинчлик музокаралари -шунчаки конструктив жараён эмас, Пентагон ва НАТО қўшинларининг "чекиниши" учун расмий баҳона. Мамлакатдан қўшин олиб чиқиш жадвали ва музокаралар жадвали бажарилмаяпти. Буларнинг барчаси - АҚШнинг 20 йиллик ҳарбий операцияларнинг маҳсули.\nЯқиндан ўзаро ҳамкорликнинг тикланиши Ўзбекистон учун ҳам, Россия учун ҳам фойдали, 2020 йил якунлари бўйича РФ республиканинг асосий савдо шериклари орасида иккинчи ўринни эгаллади. Ўзбекистон Россия билан ҳарбий-техникавий ҳамкорликни кенгайтиришдан, Россия ёрдамида миллий мудофаа саноати мажмуасини шакллантиришдан манфаатдор (дастлаб, республикада Россия қуролларини лицензияли билан ишлаб чиқариш йўлга қўйилиши мумкин).\nЎзбекистон КХШТга икки марта аъзо бўлиб кирган ва икки марта - 1999 ва 2012 йилларда блокдан чиқиб кетган, гарчи ташкилотни яратиш ташаббуси дастлаб Тошкентдан чиққан эди. Республиканинг КХШТга "учинчи келиши" ҳали кутилмаяпти, шунга қарамай, эски дўст икки янги дўстдан яхшироқдир.\nЎзбекистоннинг Россия билан ҳарбий-сиёсий яқинлашуви 2017 йилда фаоллашди (2016 йилда "Ҳарбий-техникавий ҳамкорликни ривожлантириш тўғрисида" битим имзолангандан сўнг). 2018 йил октябр ойида Россия ва Ўзбекистон мудофаа вазирлари Тошкентда ҳаво ҳудудидан ўзаро фойдаланиш тўғрисида битим имзоладилар. Қўшинларнинг қўшма маневрлари қайта тикланди. Тарихий тақдирларнинг иродаси билан икки давлат доимий ҳарбий ва ҳарбий-техник ҳамкорлик олиб боради.\n* РФ ва қатор давлатларда тақиқланган террорчилик ташкилот\nЯнгиликлар » Ўзбекистон » Нима учун Россия ва Ўзбекистон ҳарбий ҳамкорликни кучайтирмоқда?


Ўзбекистон миллий терма жамоаси Осиё кубоги йўлланмасини қўлга киритди – Газета.uz\nЎзбекистон миллий терма жамоаси Осиё кубоги йўлланмасини қўлга киритди\nФутбол бўйича Ўзбекистон миллий терма жамоаси саралаш ўйинлари якунига етмасдан туриб, муддатидан илгари Осиё кубоги-2023 йўлланмасига эга бўлди.\nLotinchada 14 июн 2022, 12:03 Спорт\nФутбол бўйича Осиё кубоги-2023 саралаши доирасида Фаластин миллий терма жамоаси Филиппинни мағлуб этди. Бу эса Ўзбекистон МТЖга сўнгги турда Таиланд билан баҳсдаги ҳисобидан қатъий назар Осиё кубогига йўлланмани тақдим этади.\nОсиё кубоги-2023 саралаш босқичи регламентига кўра, олтита гуруҳда биринчи ўринни қўлга киритган жамоалар ва энг яхши бешта иккинчи ўрин эгаси мусобақа йўлланмасини қўлга киритади.\n4 очкога эга Филиппин B гуруҳидаги сўнгги тур ўйинида Фаластинга 0:4 ҳисобида ютқазиб қўйди. Гуруҳнинг иккинчи баҳсида эса ҳозирча 1 очкога эга Яман ҳали очко жамғармаган Мўғулистон билан ўйнайди. Ушбу ўйин натижасидан қатъи назар энди ушбу гуруҳда 2-ўринни эгаллаган жамоа 4 очкодан кўп жамғара олмайди. Шу тариқа бу гуруҳдаги энг яхши иккинчи ўрин эгаси максимум 4 очко билан кифояланадиган бўлди.\nНатижада қолган гуруҳлардаги 6 очко тўплаган жамоалар, жумладан, Ўзбекистон ҳам 3-тур олдидан муддатидан аввал қитъа чемпионатига йўлланма олишди — Иордания, Ўзбекистон, Таиланд, Ҳонконг, Ҳиндистон, Баҳрайн, Тожикистон, Қирғизистон.\nЭслатиб ўтамиз, Ўзбекистон ва Таиланд терма жамоалари ўртасидаги баҳс 14 июн куни соат Намангандаги «Марказий» стадионида 20:30 да старт олади.\nЎзбекистон ФИФА рейтингида олти поғонага юқорилади 23 июн 2022, 18:58


Мусулмон мамлакатларида норозилик намойишлари давом этмоқда.\n22 январ 2021, Тошкент вақти: 14:54\nA. ARAL http://gdb.rferl.org/BD024F4C-FF89-4E17-B226-34634449B8DA_w203.jpg Бугун Покистон пойтахти Исломободда Муҳаммад Пайғамбарнинг карикатурасига қарши диний гуруҳлар томонидан режалаштирлган норозилик намойиши олдидан 100 дан зиëд одам ҳибсга олинди.\nШунигдек “Жамияти Исломий” коалицияси таркибидаги олти партия раҳбарлари уй қамоғида ушлаб турилди. Маълумки дастлаб Данияда чоп этилган карикатуралар кейинчалик Европанинг бошқа наширларида қайта босилгани мусулмон дунëсининг кескин норозилигига сабаб бўлди.\nМуҳаммад Пайғамбарни ҳажв қилувчи карикатураларга қарши намойишлар дунëнинг уч қитъасида давом этмоқда.\nМусулмон мамлакатлар ҳукуматлари карикатуралар туфайли вужудга келган бўҳронини бартараф этиш иложини топаолмаяпти. Жорий ҳафта Покистонда юз берган зўравонликлар натижасида беш одам ҳалок бўлди. Исломобод ҳукумати олти диний партия раҳбарлари ва бошқа юзлаб диндор фаолларни ҳибсга олди.\nМухолифатдаги депутат Мавлоно Фазул Раҳмон “Жамияти Исломий” коалицияси норозилик намойишларини давом эттиришга аҳд қилганини айтаркан¸ ҳукуматнинг бундай намойишларга йўл қўймаслиги конституцияга зиддир¸ деб таъкидлади.\nАммо Покистон ҳукуматининг юқори мартабали амалдори Муҳаммад Али Исломободда берган баëнотида¸“беш ëки ундан кўпроқ одам бир жойга тўпланса¸ улар ҳибсга олинади”¸ - деб таъкидлади.\nАйни пайтда¸ Покистон Президенти Парвез Мушарраф Муҳаммад Пайғамбарни ҳажв қилувчи карикатураларни яна бир бор қоралади.\n“Мен бир мусулмон сифатида бу таҳқиромуз карикатураларни қаттиқ қоралайман. Мен ҳар доим айтганимдек¸ у экстримистми¸ террорчими¸ мўътадилми¸ ўта мўътадилми ëки тараққийпарвар мусулмонми бу масалада барчамиз якдилмиз”¸ - дейди Покистон президенти.\nАйни пайтда¸ Мушарраф намойишчиларни тинчланишга чақирди.\nПокистонда вужудга келган вазият туфайли Дания ўзининг Исломободдаги элчихонасини вақтинча ëпишга мажбур бўлди. Ташқи ишлар вазирлиги матбуот вакили Дания мавжуд хавфсизлик шароитидан қониқмагани учун шундай қарорга келганини айтди.\nАҚШнинг собиқ Президенти Билл Клинтон Покистонга сафари чоғида одамларни тинчланишга чақириб¸ мазкур карикатураларнинг чоп этилиши хатолик бўлганини таъкидлади.\nБугун Индонезияда юзлаб намойишчилар АҚШни Исломни йўқ қилишга ҳаракат қилаëтганликда айблаб¸ АҚШ элчихонасини тошбўрон қилдилар. Намойишда ҳеч ким жароҳатланмади.\nНигерияда Муҳаммад Пайғамбарни ҳажв қилувчи карикатураларга қарши бўлиб ўтган нарозилик намойишларида 16 одам ҳалок бўлди. Жума куни Ливанда намойишчилар билан полиция ўртасида рўй берган тўқнашувда камида 10 киши нобуд бўлди.


Америкалик ҳарбийлари Ўзбекистонда заҳарли моддалар таъсирига туширилган бўлиши мумкин — Sof.uz\n10.07 15:57 4341 Жаҳон\nАҚШ Конгресси қуйи палатасининг Назорат ва давлат ислоҳоти бўйича кичик қўмитаси раиси Стивен Линч (Массачусетс штатидан, демократ) ва конгрессмен Марк Грин (Теннесси штатидан, республикачи) Пентагоннинг ошкор қилинган ҳужжатларини эълон қилди. Унда қайд этилишича, Америка ҳарбийлари 2001-2005 йилларда Ўзбекистоннинг Қарши шаҳридаги Хонобод ҳарбий авиабазасида хизмат қилган вақтларида заҳарли моддалар таъсирига туширилган бўлиши мумкин. Бу ҳақда қўмитанинг расмий сайтига жойлаштирилган ахборотномада сўз боради.\nТАСС нашрига таяниб, Kun.uz'нинг хабар беришича, ҳужжатга мувофиқ, АҚШ мудофаа вазирлиги 2001, 2002 ва 2004 йилларда Ўзбекистонда ҳарбий хизматни ўтаганларнинг саломатлиги учун хатарли бўлган экологик хавф ўрганилган тадқиқот натижасини тақдим этган. Натижада Линч ва Грин Қарши яқинидаги ҳарбий авиабазада хизмат қилган ҳарбийларни зарурий даволаниш билан таъминлаш учун барча ҳужжатларни очиқлашни талаб қилишди.\nУнда таъкидланишича, 2001 йилда аэропорт тупроғи таркибида авиация ёнилғиси кўп миқдорда бўлган, унинг буғланиши эса, «инсон нафас олганида унинг саломатлиги учун ёмон оқибатларга олиб келиши мумкин» бўлган. Бундан ташқари, америкалик ҳарбийлар, Ўзбекистондаги базада бўлишлари давомида радиация таъсирига учраган бўлишлари мумкин.\nАҚШ Ҳарбий ҳаво кучлари вакили, айни қўмита саволларига шу йилнинг февраль ойида жавоб берар экан, ҳарбий хизматчилар бундай хатардан огоҳлантирилмаганини билдирганди. «Заҳарли моддаларнинг таъсири хусусида брифинг ўтказилмаган, ҳимоя воситаларини қўллаш бўйича тавсиялар берилмаганди», - дея қайд этилган ахборотда.\nАҚШ ҳарбий авиабазаси хонобод


Тадбирда таъкидланганидек, айни пайтда мазкур уюшма тизимида 17 та масъулияти чекланган жамият, 50 дан ортиқ шуъба корхона фаолият кўрсатаяпти. Унинг зиммасига давлат таълим муассасалари ва ташкилотлар қаторида, автотранспорт воситалари ҳайдовчиларини тайёрлаш ҳамда қайта тайёрлаш вазифаси юклатилган.\n— Тизим моддий-техника базаси йил сайин мустаҳкамланиб бормоқда, — дейди ушбу уюшма кенгаши раиси Р. Юсупов. — Ўқув хоналарини замонавий кўргазмали воситалар билан жиҳозлаш, ўқитиш жараёнига илғор педагогик технологияларни татбиқ этиш, автосарой таркибини автомобиллар билан янгилаш каби ишлар ана шулар жумласидандир. Масалан, жорий йилнинг тўққиз ойида корхоналаримиз томонидан мамлакатимизда ишлаб чиқарилган 60 та автоулов сотиб олинди. Жойларда замонавий мультимедиа воситалари билан жиҳозланган ахборот-ресурс марказлари фаолияти йўлга қўйилди. Ўқув хоналарига дарс сифати, шунингдек, автомобилларда амалий машғулотлар жараёнини кузатиб бориш имконини берувчи илғор ускуналар ўрнатилди.\nҲайдовчилик маҳорати амалиёт орқали шаклланади. Шундан келиб чиққан ҳолда, уюшма корхоналарида автотренажёрлар, замонавий автодромлар ташкил этилаётир. Бу каби чора-тадбирлар ўз самарасини бермоқда. Шу йилнинг январь — сентябрь ойларида уюшма ўқув муассасалари томонидан жами ўттиз минг нафардан зиёд турли тоифадаги ҳайдовчилар тайёрланди.\nСеминарда амалга оширилган ишлар ҳақида сўз юритилар экан, тадбирнинг ўиждувонда ўтказилиши бежиз эмаслиги қайд этилди. Гап шундаки, ҳудуддаги “ўиждувонавтоустоз” ўқув корхонасида малакали ҳайдовчилар тайёрлаш борасида бой тажриба тўпланган. Бу маскандаги ўқув жараёни, тизимга дахлдор давлат ташкилотлари билан ҳамкорлик натижалари тўпланганларда катта қизиқиш уйғотди.\nТадбир доирасида ушбу ўқув корхонасининг янги биноси очилиш маросими ўтказилди. Иншоотда халқ хўжалиги учун малакали ҳайдовчи кадрлар тайёрлаш учун барча қулайлик яратилган. Хусусан, таълим жараёнига замонавий ахборот технологиялари жорий этилган. Маскан жамоаси бир пайтнинг ўзида 250 нафар тингловчини турли тоифадаги ҳайдовчиликка ўқита олади.\nСеминарда келгусида амалга оширилиши лозим бўлган вазифалар юзасидан тавсиялар берилди.\nМазкур рукндаги бошқа мақолалар: « Таҳлил ва танқид руҳида\tКичик корхонанинг кўркам мебеллари »


Инглиз-Америка актёри Алан Янг 97 ёшида ҳаётдан кўз юмди\n15:52 / 21.05.2016\nУолт Дисней студиясининг "Ўрдак саргузаштлари" мультфильмида Скружа Макдак қаҳрамонига овоз берган актёр Алан Янг, 100га киришига 3 йил қолганида ҳаёт билан видолашди, деб ёзмоқда The Hollywood Reporter журнали.\nЯнг 19 май куни Беверли-Хиллздаги уйида ўз ажали билан вафот этган.\nАлан Янг Скружа Макдакка 1974 йилдан овоз бериб келган. Диснейдаги ишидан ташқари, Янг шунингдек, бошқа телевизион лойиҳаларда ҳам иштирок этган.\nАлан "Тез ёрдам", "Қотилликни у ёзган эди" каби кўплаб серилларда ролларни ижро этган. Американинг 60-йиллардаги машҳур комедик сериали "Жаноб Эд"даги роли унга машҳурлик олиб келганди.\nЯнг икки маротаба "Эмми" мукофотига тавсия қилинган, 1951 йилда мазкур мукофотнинг "энг яхши актёр" номинацияси ғолиби бўлган эди. 1950 йилда, Американинг TV Guide журнали Янгни "Телевидения Чарли Чаплини" деб атаганди.


Шуҳрат Мамадалиев: “Осиё ўйинлари биз учун Токио 2020 Олимпиадасига тайёргарликнинг асосий босқичи сифатида хизмат қилади” / Olamsport.com\n11:39Навоийда бокс бўйича ўсмирлар ўртасидаги Ўзбекистон чемпионати давом этмоқда ФОТОГАЛЕРЕЯ\t0 11:17Сауль Альварес дунёдаги энг кучли 3 боксчи ҳақида гапирди\t0 10:50"Барселона" нидерландиялик футболчини ўз сафига қўшиб олмоқчи. Бу Депай эмас\t0 10:26Жейк Пол: "Мейвезер мени ўлдириш учун каллакесарларини ёнимга жўнатди дейишяпти"\t0 10:02«Римдан салом». Свитолина бўлажак турмуш ўртоғи билан тушган янги суратини жойлаштирди\t0 09:41Сондерс Канелога қарши жангда аутсайдер эканлиги ҳақида гапирди\t0 09:20АПЛ Суперлигада иштирок этмоқчи бўлган 6 та клубни жазолайди\t0 08:52Сауль Альварес ва Сондерс жанг олдидан вазн ўлчаш маросимида иштирок этди + ФОТО\t0 08:26Велошоссе: Ўзбекистон чемпионатининг илк ғолиблари аниқланди\t0 08:01Тайсон Фьюри: "Агар Сондерс Канелони уриб қўядиган бўлса, ундан ғалабани тортиб олманглар"\t0 07:40Бугун Неймар бўйича расмий маълумот эълон қилиниши мумкин\t0 23:28Расман: Заррух Адашевнинг UFC'даги жанги бекор қилинди\t1 22:29UFC Vegas 26. Заррух Адашев вазн ўлчаш маросимида неча кг тош босди? 0 22:00Кутилмаган хабар: Заррух Адашев иштирокидаги жанг бекор қилиниши мумкин\t0 20:10Стерлинг: "Реваншда Янни бурдалаб ташлашга ва уни реалликка қайтаришимга ишоняпман"\t1\nШуҳрат Мамадалиев: “Осиё ўйинлари биз учун Токио 2020 Олимпиадасига тайёргарликнинг асосий босқичи сифатида хизмат қилади”\nТеглар : Эркин курашЮнон-рум курашиСпорт курашлариШуҳрат МамадалиевИнтервью\nХабар бериб ўтганимиздек, жорий йилнинг 9-13 май кунлари Тошкентда спорт курашлари бўйича Осиё чемпионати бўлиб ўтади.\nУшбу мусобақа Аргентиинада бўлиб ўтадиган III ўсмирлар Олимпия ўйинларига йўлланмалар бериши билан аҳамиятлидир. Миллий олимпия қўмитаси матбуот хизмати мусобақага кўрилаётган тайёргарлик билан танишиш мақсадида Ўзбекистон спорт курашлари ассоциацияси Бош котиби Шуҳрат Мамадалиев билан эксклюзив интервью ташкил этди.\n-Айни пайтда Осиё чемпионатини қабул қилишга деярли тайёрмиз. Насиб қилса, мусобақани Ўзбекистон Миллий олимпия қўмитаси ҳамда Жисмоний тарбия ва спорт вазирлигининг янги раҳбарияти билан биргаликда юқори савияда ўтказишга ҳаракат қиламиз. Натижа борасида гапирадиган бўлсак, энг юқори ўринларни қўлга киритиб, максимал тарзда ўсмирлар Олимпиадасига йўлланмалар қўлга киритишга ҳаракат қиламиз.\n-Яқинда Бишкекда ўтказилган Осиё чемпионати Ўзбекистон спорт курашлари ассоциацияси учун омадли бўлди. Эркин курашчиларимиз умумжамоа ҳисобида биринчи ўринни эгалладилар. Бунгача ҳам улар қитъа чемпионатларида икки марта умумжамоа ҳисобида биринчи бўлгандилар. Аммо, уларнинг ҳар иккиси ҳам Тошкент мезбонлик қилган мусобақада қайд этилганди. Бу сафар эса илк маротаба мамлакатимиздан ташқарида ўтказилган баҳсларда эркин курашчиларимиз умумжамоа ҳисобида биринчи бўлишди. Умуман, бугунги кунда терма жамоамиз аъзолари Осиё ўйинларига ҳам тайёрлар дейишимиз мумкинми? Бишкекдаги ғалаба йигитларимизга қанчалик рухий устунлик беради?\n-Биласизми, бу ютуққа эришиш учун 2016 йилдан бошлаб, раҳбарият, мураббийлар кенгаши билан биргаликда катта ҳажмда иш олиб борилди, жамоа ўзагини шакллантирдик. 2017 йил давомида катта тайёргарликлар олиб бордик, кўплаб йиғинларда иштирок этдик. Насиб қилса, йиғинлар тўғри йўналишда, ўз вақтида олиб бориладиган бўлса, барчаси режа асосида кечса, йигитларимиз Индонезиядаги Осиё ўйинларидан ҳам ёруғ юз билан қайтадилар.\n-Ўзбекистон Миллий олимпия қўмитаси томонидан сўнгги пайтларда катта ислоҳотлар амалга оширилмоқда. Шахсан сиз бу ислоҳотларни қандай баҳолайсиз? Улар ўзбек спортига қанчалик фойда беради деб ўйлайсиз?\n-Ушбу ислоҳотлар шубҳасиз йиллар давомида барибир ўз самарасини беради. Буларнинг барчаси яхшиликка. Ислоҳотларнинг энг муҳим жиҳати эндиликда селекция масаласига алоҳида эътибор қаратилмоқда. Спортчиларни кашф қилиш учун уларни ўз вақтида саралаб олиш энг муҳим омилдир. Селекция жараёнини боғчадан бошлашимиз керак деб ўйлайман. Яъни бу амалиётни энг қуйи бўғиндан бошланиши яхши. Ана шунда биз янги номларни, янги спортчиларни кашф эта оламиз ва улар албатта келажакда ўз сўзини айтади. Кун келиб, Олимпия ва Осиё ўйинларида айнан ёшларимиз бизга медаллар тақдим этадилар.\n-Умуман олганда бугунги кунда Ўзбекистон спорт курашлари ассоциацияси олдидаги асосий вазифа нимадан иборат?\n-Биринчи навбатда, бугунги кундаги энг асосий вазифамиз 2020 йилда Япониянинг Токио шаҳрида ўтказиладиган Олимпия ўйинларида муваффақиятли иштирок этиш. Осиё ва жаҳон чемпионатлари қайсидир маънода тўрт йилликнинг энг муҳим спорт фестивали учун тайёргарлик босқичи сифатида хизмат қилади. Шунинг учун, баъзи Осиё ёки жаҳон чемпионатларида натижаларга катта эътибор қаратмаймиз. Аксинча полвонларимиз тобланиб бориши, тажриба тўплаши учун шароит яратамиз. Вақтида спортчиларимизда мана шу каби мусобақаларда мағлуб бўлиш ҳолатлари кузатилади. Олимпия ўйинларига тайёргарлигимиз эса максимум даражада бўлиши лозим. Сизга маълумки, спортда юксалиш ва пасайиш даврлари бўлади. Ўша вақтга келиб биз юксалиш даврига чиқиб олишимиз шарт. Мураббийлар штаби бу борада катта ҳажмда иш олиб бормоқда.\n-Мамлакатимизда кўпгина спорт турларида малакали кадрлар етишмаслиги масаласи бор. Спорт курашларида бу борада ҳолат қандай? Мураббийларни тайёрлаш, қайта тайёрлаш ва малакасини ошириш ишлари қандай йўлга қўйилган?\n-Бу борада бизда ҳам муаммолар бор. Аммо, Миллий олимпия қўмитаси томонидан Олимпия захиралари колежларининг ислоҳ қилиниши, колежлар қошида Олимпия марказлари ташкил этилиб, уларда спортчилар 24 ёшгача ушлаб турилиши нур устига аъло нур бўлди. Чунки айнан ўтиш даврида биз кўпгина спортчиларни йўқотиб қўймоқда эдик. Улар барибир кейинчалик мураббий бўладилар. Кучли мураббий бўлиш учун жаҳон чемпиони бўлиш шарт эмас. Ўз вақтида ўртамиёна спортчи бўлган бўлсада, унинг мураббийлик учун қобилияти кучли бўлиши мумкин.\nМасалан, кўп карра Олимпия ўйинлари чемпиони Артур Таймазовдан сўрашганида, у мураббий бўлиб ишлай олмаслигини айтиб ўтди. Ваҳоланки, унинг қандай курашчи бўлганлигини барчамиз биламиз. Шунингдек, терма жамоамизда фаолият олиб бораётган мураббийларимиздан Олим Ҳикматов, Равшан Рўзиқуловларни мисол қилишим мумкин. Рўзиқулов ўз вақтида Осиё чемпионати совриндори бўла олган. Бугунги кунда спортчилар орасида катта ҳурматга эга. Бишкекдаги Осиё чемпионатида унинг шогирдлари юнон-рум кураши бўйича умумжамоа ҳисобида учинчи ўринни эгаллай олишди.\n-Очиғини тан олганда, мамлакатимизда юнон-рум курашига қараганда эркин кураш нисбатан ривожланган. Бу халқаро майдонда қўлга киритилаётган натижалар мисолида ҳам кўринади. Умуман, спортчилариз эришаётган натижалар сўзимизга исбот бўла олади. Бу нима билан боғлиқ деб ўйлайсиз?\n-Биласизми, бу фикрингизга қўшила олмайман. Чунки, юнон-рум кураши аввалдан бизда ривожланган. Бу борада бизда хатто Олимпия ўйинлари чемпионлари бор. Рустем Казаковни спорт муҳлислари жуда яхши билишади. Юнон-рум кураши Олимпия ўйинларининг энг асосий спорт турларидан бири ҳисобланган. Шунинг учун, мамлакатимизда эркин кураш ҳам, юнон-рум кураши ҳам бир ҳил даражада ривожланган дея оламан. Биз икки йўналишни ҳам бирдек ривожлантиришга ҳаракат қиламиз. Уларни бир-биридан ажратиб ўтирмаймиз.\n-МОҚ раҳбарининг топшириғига биноан, барча спорт федерациялари Осиё ўйинлари олдидан ўз режаларини тақдим этишмоқда. Уларда жамоа таркиби, кутилаётган натижалар, самарадорлик ва фойдали иш коэффицентига алоҳида ўрин ажратилган. Спорт курашлари ассоциацияси Жакартадаги Осиё ўйинларида қандай натижаларни қўлга киритишни мақсад қилган, Индонезияда делегациямиз ҳисобига нечта медаль қўшиб қўйишни режалаштиргансиз?\n- Осиё ўйинларида тахминан 15 нафар спортчимиз иштирок этади. Яъни, эркин курашда 6, юнон-рум курашида 6, аёллар курашида эса уч нафардан спортчи юртимиз шарафини ҳимоя қилди. Мусобақада имкон қадар максимал натижани қайд этишни мақсад қилганмиз. Юқорида айтиб ўтганимдек, Осиё ўйинлари биз учун Олимпия ўйинларига тайёргарликнинг бир босқичи сифатида хизмат қилади. Аммо, баъзи вазн тоифаларида ўз режаларимиз бор. Масалан, юнон-рум кураши бўйича Риодаги Олимпия ўйинлари совриндори Елмурат Тасмурадовнинг Жакартадаги иштироки ҳозирча сир.\nУни захира таркиби аъзоси сифатида рўйхатга киритганмиз. У -63кг да Осиё чемпиони бўлди. Бразилияда эса -59кг да совриндор бўлганди. Аммо, юнон-рум курашида Олимпия ўйинларида вазн тоифалари ўзгармоқда. Шунинг учун, мураббийлар штаби билан биргаликда Олимпия ўйинларига юқори тайёргарликда бориш учун қайси мусобақа муҳимроқ эканлигини кўриб чиқамиз.\n-Ўсмирлар ва ёшлар терма жамоамиздан яхши спортчилар етишиб чиқишмоқда. Улар жаҳон чемпионатларида ҳам совриндор бўла олишди. Улар орасида Умиджон Жалоловни ҳам мисол қилиб келтиришимиз мумкин. Умуман, Токиодаги ўйинларга қадар улар Ўзбекистон катталар терма жамоасига киритиладими?\n-Йўқ, у пайтда улар ҳали ёшлар таркибимизда бўладилар. Бизда Ўзбекистон чемпионатларида совриндор бўлган спортчилар ўртасида махсус турнир ташкил қилиш анъанаси бор. Ана шундай баҳсларда иккинчи ёки учинчи рақамли спортчиларимиз ҳам селекция орқали сараланиб, ўсмирлар ўртасида Осиё чемпионлигини ҳам қўлга кирита олдилар. Улар бизнинг асосий захирамиз. Агар уларни тўғри йўналишда тарбиялай олсак, нуфузли халқаро мусобақаларда тоблаб борсак ишончим комилки яқин келажакда ушбу ёшларимиз миллий терма жамоамиз асосини ташкил этишади.\nШунингдек, Ўзбекистон спорт курашлари ассоциацияси Осиё ўйинларига тайёргарлик кўриш, ўқув-машғулот йиғинларини ташкил этиш ишларини Миллий олимпия қўмитаси ҳамда Жисмоний тарбия ва спорт вазирлиги билан ҳамкорликда амалга оширмоқда. Бу борада ҳар иккала ташкилот бизга яқиндан ёрдам бериб келмоқда. Бу ҳамкорлик самарасини энг нуфузли халқаро мусобақаларда қўлга киритадиган натижаларимиз мисолида кўришимиз мумкин бўлади.\n-Шуҳрат Фарходович, суҳбат учун раҳмат. Олдинда турган муҳим мусобақаларда Ўзбекистон спорт курашлари ассоциациясига омад ва ғалабалар тилаб қоламиз.